(а)ни қўшди Abu Muslim\t01.11.08 12:15\nБугунги кунда ислом банкларида анъанавий банк операцияларининг, деярли, барчаси, яъни депозит, кредит, аккредитив, ҳисоб-китоб, тўлов операциялари амалга оширилади.\nБугунги кунда жаҳоннинг 40 дан зиёд мамлакатида ислом банклари фаолият юритмоқда. «СарИа...» халқаро банклар рейтинг агентлигининг 2000 йил маълумотларига кўра, ҳозирда ислом банкларининг активлари 160 млрд. доллардан ошиб кетган. Классик ғарб банк тизими ўзига хос инқирозни бошидан кечираётган бир пайтда шариат аҳкомлари асосида муваффақият билан иш юритаётган нисбатан ёш банклар тажрибасини ўрганиш муҳим аҳамият касб этади.\nБанкир ва олим Крис Барлтон ўзининг «Ривожланаётган бозорлардаги банклар» асарида ислом банклари фаолиятини ҳар томонлама таҳлил қилган. Унинг таҳлилига кўра ислом банклари капитали йилига 10—15 фоиз суръат билан ўсмоқда. Бу эса молия соҳасида жуда юқори кўрсаткич ҳисобланади.\nКузатилаётган яна бир тенденция хусусида ҳам тўхталиб ўтиш жоиз. Сўнгги пайтларда кўпгина ғарб банклари дунёнинг турли мамлакатларида ўзларининг исломий шўъбаларини очмоқдалар. «Чейз Манхэттен», «Голдмэн Сакс», «Ай — Эн — Джи», «Номура Секьюритиз», «Джей Пи Морган» ва бошқалар шулар жумласидандир. Американинг машҳур банкларидан «Ситибанк» махсус ислом фондлари учун 1 млрд. доллар маблағ ажратиши ҳам молия бозорида ислом баньсларининг роли тобора ошиб бораётганлигидан далолатдир.\nБугунги кунда ислом банкларида анъанавий банк операцияларининг, деярли, барчаси, яъни депозит, кредит, аккредитив, ҳисоб-китоб, тўлов операциялари амалга оширилади. Улар саноат, аграр сектор, тижорат ва хизмат кўрсатиш соҳаларига катта маблағлар инвестиция қилмоқда.\nМазкур банклар қуйидаги тамойиллар асосида фаолият юритади.\n1.Мушорака — шерикчилик асосида, яъни банк ва тадбиркор томонидан лойиҳани биргаликда амалга ошириш.\nИслом банкларида амалга ошириладиган банк операцияларининг мушорака турида банк молиялаштиришдан кўзлаган мақсад муайян фоиз олиш эмас, балки олиниши керак бўлган фойдада иштирок этишдир.\nМушоракада олинган фойда қуйидагича тақсимланади:\n— фойданинг бир қисми иш ҳақи, бошқарув ёки лойиҳани амалга\nоширишдаги бошқа иштироки учун шерикка ажратилади;\n— фойданинг қолган қисми эса шериклар, яъни банк ва тадбиркор ўртасида лойиҳага тикилган маблағнинг нисбатига кўра пропорционал равишда тақсимланади,\nБироқ, шуни таъкидлаш жоизки, иш натижаси зарар билан якунланса, у ҳам шериклар ўртасида молиялаштиришдаги иштирокига кўра пропорционал равишда тақсимланади.\nТадбиркор лойиҳа ташаббускори бўлгани боис, менежментни ўз қўлига олади. Банк эса шартномага қатъий риоя қилган ҳолда лойиҳанинг бажарилишини назорат қилиб боради. Бу билан у ўзи ва шериги томонидан иш учун тикилган капитални ҳимоя қилади.\nМушорака бўйича капитал, албатта, икки томондан қўйилмоғи лозим. Лекин, шуни таъкидлаш жоизки, томонлар капиталининг тенг бўлиши шарт эмас. У турли нисбатда қўйилиши мумкин. Инвестиция қилинаётган маблағ эркин айланадиган бўлиши ва энг муҳими, унинг манбаи маълум бўлмоғи лозим. Мушорака шартномаси шерикларнинг бир-бирига бўлган тўлиқ ишончига асосланади. Ширкат маблағини бегона - учинчи шахс манфаатига ишлатиш ёки пул маблағларини бошқаришни учинчи шахсга, топшириш, шунингдек, компания маблағларини ўзининг шахсий маблағлари билан аралаштириб юбориш, умумий маблағни қарзга бериш ёки кафолат сифатида қўйиш мумкин эмас.\nБанк талабгор тадбиркорлар ичидан шерик танлашда унинг нафақат профессионал маҳорати, балки унинг ахлоқий жиҳатларини ҳам инобатга олади.\n2. Мудораба — ишонч асосида молиялаштириш. Ушбу банк операцияси турининг моҳияти шундаки, бунга кўра томонларнинг бири сармоя қўювчи ва иккинчи тараф иш юритувчи сифатида фаолият юритади. Демак, банк лойиҳани тўлиқ молиялаштирувчи бўлса, тадбиркор лойиҳани бевосита амалга оширувчи ҳисобланади.\nИслом банкларида амалга ошириладиган операцияларнинг мудораба тури мусулмон аҳоли ўртасида кенг тарқалган асосий хўжалик юритиш тамойилини ўзида акс эттиради. Муомаладан холи ёки бўш сармояга эга бўлган шахс уни ўзи хоҳлаган соҳага ёки бир пайтнинг ўзида турли соҳаларга йўналтириши мумкин. Бунда иккинчи тараф сармояни тасарруф этувчи, яъни лойиҳани амалга ошириш билан боғлиқ бўлган барча ташкилий ва бошқарув ишларига мутасадди шахс сифатида муомалага киришади.\nМудораба шартномасига кўра фойда тарафлар ўртасида олдиндан келишилган нисбатда тақсимланади.\nШариат нуқтаи назаридан мудораба молиявий воситаларни ишлаб чиқариш омилларига айлантиришнинг ҳалол ва қонуний йўли ҳисобланади. Бунда турли имкониятга эга бўлган хўжалик субъектлари бирикиб, ижтимоий фойда келтирувчи хайрли амал билан шуғулланадилар.\nМудорабада 3 та иқтисодий категория амал қилади: капитал, меҳнат, фойда. Бунда капитал пул ёки натурал шаклда бўлиши мумкин. Шартнома тузилаётган вақтда капиталнинг ҳажми ва манбаи маълум бўлиши, шунингдек, у бошқа банк операцияларига жалб этилмаслиги лозим.\nЛойиҳани амалга ошириш учун сарфланган меҳнатга ҳақ фойда ҳисобидан тўланади. Мехнатга ҳақ тўлаб бўлингандан сўнг қолган маблағ соф фойда бўлиб, у шериклар ўртасида шартномада келишилган нисбатда бўлинади.\nХудди мушорака сингари мудораба шартномасида ҳам лойиҳа банк томонидан синчковлик билан босқичма — босқич ўрганилади. Ушбу шартнома турида ҳам талабгорнинг нафақат молиявий аҳволи, балки унинг ахлоқий жиҳатларига ҳам асосий эътибор қаратилади.\nБанк томонидан лойиҳанинг бажарилиши устидан доимий ва қаттиқ назорат ўрнатилади. Агар лойиҳани амалга оширувчи томонидан йўл қўйилган хато ёки эътиборсизлик оқибитида зарар кўриладиган бўлса сўзсиз, ушбу зарарни қоплаш иш юритувчи зиммасига юклатилади. Ана шундай вазиятларни назарда тутган ҳолда ислом банклари талабгордан маълум қийматга эга бўлган мулкни гаров сифатида қўйишни талаб қилиши мумкин.\n3. Муробаҳа — тижорат операцияларини молиялаштириш. Ислом банклари опрецияларининг ушбу турида банк муайян тижорат операциясини молиялаштиради ва шартномада кўрсатилган фойдага эга бўлади. Бунда мижоз буюртмасига кўра товар банк томонидан харид қилинади. Сўнгра банк ушбу товарни шартномада кўрсатилган устама нарх билан мижозга сотади. Ушбу устама нарх банкнинг фойдаси ҳисобланади.\n4. Ижор — Ижара операцияси. Банк операциясининг ижор турига асосан тадбиркор кўчмас мулк ёки ишлаб чиқариш воситасини банкдан ижарага олади. Ислом банкларининг ушбу операцияси бугунги кундаги анъанавий банкларнинг лизинг операцияларига ўхшаш бўлиб, у банк ва тадбиркор ўртасида тузилган шартномага асосан амалга оширилади.\n5. Ижор ва иқтино — сотиб олиш ҳуқуқи бўлган ижара. Банк ва мижоз ўтрасида тузилган ушбу шартномага кўра, банк томонидан ижарага берилган кўчмас мулк ёки ишлаб чиқариш воситаси ижара муддати тугагач мижознинг мулкига айланади. Албатта, бунга қадар ижара объектининг келишилган нархи белгиланган муддат ичида тўлаб бўлинган бўлиши керак. Анъанавий банклар ҳам лизинг операцияларини амалга оширишда мижозга ижара муддати тугагач, сотиб олиш ҳуқуқини беради.\n6. Закот — Моли нисобга етган давлатманд мусулмонлардаги камбағаллар ҳақи.\nБанк томонидан закотларни жамлаш учун Закот уйи ташкил этилади. Ўз навбатида банк Закот уйига тушган маблағларни камбағаллар турмуш аҳволини яхшилашга, уларни ижтимоий жиҳатдан муҳофаза қилишга ва бошқа жамоат манфаатидаги ишларга сафарбар қилади. Закот уйлари закот тўловчилардан\nташқари барча турдаги хайрия ва эҳсонларни қабул қилиб, уларни аҳолининг муҳтож қатламларига етказиш учун хизмат қилади.\n7. Ал-Қард ал—Ҳасан — фоизсиз ссуда ёки қарз.\nИслом банклари жисмоний ва юридик шахсларга маълум муддатга фоизсиз қарз бериши мумкин. Ушбу қарз асосан ижтимоий аҳамиятга молик лойиҳаларни амалга ошириш учун (масалан, завод, фабрика, йўл ва кўприклар қуриш) учун ажратилади. Айрим ҳолларда, маълум объектив сабабларга кўра қарздор шахс ёки ташкилот олинган маблағни қайтара олмаса, банк уни закот фонди ҳисобидан қоплаб бериши мукин.\nШундай қилиб ислом банклари ўз мижозларига юқоридаги операцияларни амалга ошириш учун уч хил фоизсиз ҳисоб (счёт)ни таклиф қилади:\n1. Жорий ҳисоб. Бу фоиз ставкаси қўйилмайдиган чек ва жамғарма ҳисоби бўлиб, бунда банк мижозлардан қўйилма ва депозитлар бўйича хизмат кўрсатгани учун муайян тўлов олишга ҳақлидир. Агар мамлакатда инфляция жараёни кузатилаётган бўлса, ҳисоб рақамидаги пул маблағларига индексация асосида муайян миқдордаги пул компепсация сифатида тўланади.\n2. Инвестицион ҳисоб. Ушбу ҳисоб тури бўйича мижозлар турли операциялар воситасида ўз маблағларини истиқболли лойиҳаларга инвестиция қилишлари мумкин. Албатга, бунда фойда ва зарар, юқорида айтиб ўтилгандек, банк ва мижоз ўртасида шартномага кўра тақсимланади.\n3.Кредит хисоби. Ислом банклари мазкур ҳисоб орқали талабгор тадбиркорларга ҳамда аҳолининг муҳтож қатламларига фоизсиз қисқа муддатли ёки узоқ муддатли қарз (кредит) беради.\nБунда давлатманд мусулмонлар ўз эҳтиёжларидан ҳоли бўлган бўш маблағларини банкнинг кредит ҳисобига қисқа ёки узоқ муддатли депозит сифатида қўядилар. Банк ушбу маблағларни келишилган муддатда тўлиғича қайтаришни кафолатлайди. (Doctor Ali)\nОхирги янгиланган ( 16.05.09 13:39 )


Биринчи Президент ўгитлари — Zamaxshariy.uz\nБиринчи Президент ўгитлари\nЎзбекистон Республикасининг Биринчи Президентининг бебаҳо ўгитлари шу азиз юртнинг фарзандлари қалбидан чуқур ўрин олган. Бу ўгитларнинг аксарияти шиор бўлишга арзирли, матонат ва шижоатга бошловчи ҳикматли пандлардир. Жумладан, 2015 йилда нашр этилган китобларининг номиданоқ ана шу маъноларни англаш мумкин. «Она юртимиз бахту иқболи ва буюк келажаги йўлида хизмат қилиш – энг олий саодатдир», дея аталади китобнинг номи. Чиндан ҳам, юрт тараққиёти ва тинчлик йўлида хизмат қилишдан улуғроқ, савоблироқ иш бўлмаса керак.\n“Элим деб, юртим деб, ёниб яшаш керак”, деган эдилар Биринчи Президентимиз. Дарҳақиқат, бу инсоннинг ўзи ҳаёти давомида ана шу ғояни шиор қилиб олган эдилар, десак муболаға бўлмайди. Худди шундай, ўзбек халқи ҳам ана шундай фидоийлик, жўшқин ватанпарвар бўлиши ният қилинган пурмаъно сўзлардир бу.\nҚолаверса, “Юксак маънавият – енгилмас куч” асарларини алоҳида эътироф этиш жоиз. Бинобарин, ушбу асарни юртдошларимиз катта қизиқиш билан, мамнуният билан ўқиб чиққан эдилар. Унда қайд этилган маънавият ҳақидаги тўртта муҳим фикрлар мамлакатимизнинг кўҳна тарихидан тортиб мустақилликнинг кўп марраларга эришган кунларига қадар тасвирлаш мобайнида тушунтирилади. Шу боис ҳам ушбу асар, ўқувчига тушунарли ва қизиқарли мазмун касб этади. Хусусан, ушбу асарда шундай фикрлар илгари сурилади:\n“Бугунги кунда ислом динига нисбатан бутун дунёда қизиқиш ва интилиш кучайиб, унинг хайрихоҳ ва тарафдорлари кўпайиб бораётгани ҳеч кимга сир эмас. Бунинг асосий сабаби муқаддас динимизнинг ҳаққонийлиги ва поклиги, инсонпарварлиги ва бағрикенглиги, одамзотни доимо эзгуликка чорлаши, ҳаёт синовларида ўзини оқлаган қадрият ва анъаналарни аждодлардан авлодларга етказишдаги беқиёс ўрни ва аҳамияти билан боғлиқ”.\nИслом дининг аҳамияти борасида айтилган ушбу фикрлар қалбида имони бор ҳар бир юртдошларимиз учун беқиёс сатрлари, неча йиллар мобайнида халқ эътиқоди эркинлигини орзу қилиб яшаб ўтган аждодларимизнинг орзулари рўёби бўлган эди.\nАли розияллоҳу анҳу “Она Ватанни севиш туфайли дунё обод бўлган”, деган экан. Биринчи Президентимиз она юртни севиши, ватанпарварлиги сабаб бугунги тинч ва осойишта кунлар келишига сабаб бўлган бўлса не ажаб.\nУшбу гўзал анъана, ватанпарварлик бугун ҳам халқимизда давом этмоқда. Инсон манфаатлари ҳимояси, халқнинг оғирини енгил қилиш, дардларига дармон излаш бугунги кунда янгича қиёфа ва мазмун кашф этмоқда. Бинобарин, мамлакатимиз Президенти Шавкат Мирзиёевнинг ўз маърузаларида: “Халқ давлат идораларига эмас, давлат идоралари халққа хизмат қилиши керак”, деган сермазмун сўзлари фикримизнинг тасдиғидир.\n“Кўкалдош” ўрта махсус ислом билим юрти 3-курс талабаси Узоқов Абдулвосид\nPrevious Post:БИРИНЧИ ПРЕЗИДЕНТИМИЗНИ ХОТИРЛАБ\nNext Post:ОИЛА БУЗУЛИШИНИ ОЛДИНИ ОЛАЙЛИК


Бектемир ботир | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариБектемир ботир\nҚадим замонда Фарғона мамлакатида Одилхон деган бир подшоҳ ўтган экан. Унинг тўртта хотини бўлган экан. Тўртта хотинидан бир кам қирқта ўғил кўрган экан. Бир куни подшоҳ чўл-биёбонларда кийик овлаб юрганда бир қўрғонга бориб қолибди. “Юрагим куйди, шу қўрғондан бир коса сув сўраб ичайин” деб, қўрғондан бирор кимсани чақирса, рўмолини қия ёпиниб, бир қиз қўрғон эшигининг олдига келиб жавоб қилибди. Подшоҳ қараса, жамоли осмондаги тўлган ойга ўхшаш, ўн саккиз ёшли, чиройли бир қиз. Подшоҳ қиздан бир коса сув сўраб олиб ичибди. Гўё шарбат ичгандай бўлибди. Қизга муҳаббат пайдо қилибди. Овдан қайтиб бориб, бу қўрғонга одам юборибди:\n— Бориб билинглар: Бу қўрғон кимнинг қўрғони. Қизнинг ота-онаси билан гаплашинглар. Қизини бизга хотинликка берсин. Агар яхши гапга кўнмаса, қизни тортиб олиб келинглар! — деди.\nПодшоҳнинг одамлари қўрғонга етиб бориб, чақиришди. Бир чол чиқди. Бу чол камбағал экан, шу жойда кийик, тулки, бўри овлаб, шуларнинг терисини сотиб, кампири ва қизи билан турар экан. Чолга “Биз Одилхоннинг одами бўламиз. Совчи бўлиб келдик. Қизингизни подшоҳга берасиз, бўлмаса, зўрлаб олиб кетамиз”, дейишди. Чол кампирининг олдига кириб маслаҳатлашди: “Агар бермаймиз десак, зўрлаб олиб кетишади. Балки ўзимизни зиндонга солади. Ундан кўра берайлик!” деб, подшоҳнинг одамларига розиликларини айтди. Булар бориб подшоҳга билдиришди. Подшоҳ қизнинг қалинига мол-дунёни кўп бериб, неча кеча-кундуз тўй-томоша билан қизни никоҳлаб олди. Одилшоҳ бу хотинидан бир ўғил, икки қиз кўрди. Ўғлининг отини Бектемир қўйди. Шу билан Одилхоннинг ўғиллари қирқта бўлди. Ҳаммасини тарбиялади. Бир кам қирқ ўғли бўшашган, Бектемир серсавлат, баҳодир тахлит йигит бўлиб етишди.\nБир куни Одилшоҳ қирқ ўғли билан овқатланиб ўтириб, буларни кўриб, кўнгли кўтарилиб: “Ўғилларим қирқ йигитнинг ўрнини босадиган, душман босиб келса, майдоннинг бир томонини оладиган бўлиб қолишибди. Энди буларни жанг-у жадал ишларига ўргатайин!” деб, кўнглидан ўтказиб қўйди. Шундан кейин подшоҳ тўқсобасини чақириб, болаларга от чопиш, тирандозлик, қиличбозлик, ишқилиб, нимайики уруш ҳунари бўлса, ўргатинг, деди. Тўқсоба подшоҳнинг қирқ ўғлига уруш ҳунарини ўргатди, аммо ўттиз тўққиз ўғли пандавақилик қилиб, ҳеч нарса ўрганолмади. Улар биз подшоҳзодалар бўлсак, бундай ишларнинг бизга нима кераги бор, деб юраверишди. Тўқсоба буларнинг феъл-атворларини оталарига айтишдан қўрқиб, айтолмади. Аммо Бектемир уруш ҳунарларини яхши ўрганди.\nБир куни подшоҳ тўқсобадан болаларининг уруш ҳунарини қандай ўрганаётганликларини сўради. Тўқсоба: “Яхши” деб айтди. Ўғилларини чақириб сўради. Улар биз жуда моҳир бўлиб қолдик! — деб мақтанишди. Шунда подшоҳ, энди болалар манжанақ отишни ҳам билсинлар деди. Бир рихтагар устага буюриб, олтиндан қирқ қулоқли соққа қуйдирди. Соққани катта майдонга олдириб чиқди. Подшоҳ ҳамма амалдорларини чақиртирди: “Эртага менинг ўғилларим қирқ қулоқли олтин соққани ирғитади, кўриб томоша қиласизлар!” деди. Подшоҳ Бектемир кичкина, деб уни чақирмай, бир кам қирқ ўғилларини майдонга ҳозирлади. Амалдорлар ҳам томоша қилгани келишди. Подшоҳ ҳам ўша ерда турди. Шунда подшоҳнинг бир кам қирқ ўғли бирин-кетин келиб, соққани ушлаб, кўтариб отиш у ёқда турсин, лоақал жойидан қимирлата олмади. Подшоҳ изза бўлиб, ерга қараб қолди. Подшоҳ хафа бўлганича авғон боғига бориб ёта берди. Бектемир отасининг боғда хафа бўлиб ётганини эшитиб, борди. Бектемир қараса, отаси хафа бўлиб ўтирибди:\n— Э, отажон! Арслондай қирқта ўғлингиз бўлса-ю, нимадан ғам тортиб хафа бўласиз? — деди. Подшоҳ:\n— Бир кам қирқ акангнинг “арслонлигини” кўрдим. Арслонлик у ёқда турсин, бир кам қирқи йиғилиб, битта сичқоннинг бурнини қоната олмайди! —деди. Бектемир:\n— Нима бўлди, айтинг? — деди. Отаси:\n— Бир кам қирқ аканг нима қилди-ю, сен нима қилар эдинг! — деди. Бектемир отасига: “Хафа бўлишингизнинг сабабини айтинг!”— деб қистай берди. Одилшоҳ охири, бир кам қирқ ўғли қирқ қулоқли соққани ўйнай олмаганини, ўзи амалдорларининг олдида изза бўлганини айтди.\nБектемир бу гапни эшитиб хафа бўлиб, юраги жўш урди. Отасининг олдидан чиқиб, отасига ҳам, бошқаларга ҳам билдирмай тўппа-тўғри майдонга борди-ю, бор кучини тўплаб туриб, қирқ қулоқли олтин соққани даст кўтариб, осмонга ирғитиб юборди. Соққа отасининг ўрдасидаги равоқнинг бир чеккасини учириб пачақлаб кетди. Бектемирнинг бу ишини ҳеч ким пайқамай қолди. Шу онда подшоҳнинг одамлари югуриб бориб, подшоҳга:\n— Э, тақсири олам! Сиз қуйдирган қирқ қулоқли олтин соққа учиб келиб, ўрдангизга тушди, равоғингизга тегиб синдирди, аммо соққани ким отганини ҳеч ким билмайди, — деди.\nБу гапни подшоҳ эшитиб ҳайрон бўлди ва: “Кимки шу соққани отган бўлса, келиб олиб кетсин!” деб халойиққа жар солдирди. Ҳеч ким: “Мен отган эдим”, деб келмади.\nШу шаҳарда битта шумқадам, олғир ўғри бор эди. Тиллага қизиқди-ю, подшоҳнинг олдига бориб:\n— Тақсир! Соққани мен отган эдим! — деди. Подшоҳ:\n— Агар сен отган бўлсанг, олиб кет! — деди. Ўғри:\n— Хўп, тақсир! Ҳозир беодобчилик бўлмасин, эртага, сиз йўқлигингизда келиб олиб кетаман, — деди. Подшоҳ:\n— Йўқ, ҳозир олиб кет! — деди. Подшоҳни алдай олмай, ўғрининг юрагига ваҳима тушди: энди ўлмасам, қачон ўлдим.\n— Тақсир! Бўлмаса, битта арава олиб келай! — деб қочмоқчи бўлди. Подшоҳ:\n— Соққани отган одам ўзи кўтариб олиб кетаверади. Ҳозир кўтариб олиб кет! — деди.\nЎғри келиб, соққани жойидан жилдира олмади. Шунда подшоҳ: “Сен мени алдадинг!” деб, ўғрини ўлимга буюрди. Ўзи яна боғига бориб, хафа бўлиб ёта берди. Бектемирнинг отасига раҳми келди: “Айтмасам, отам ғам тортиб касал бўлиб қолмасин!” деб бориб, отасига соққани у отганини айтди. Отаси ишонмади: “Акаларинг отолмаган соққани сен ота олармидинг?!” деди. Шунда Бектемир ўрдага бориб, соққани кўтариб, у қўлидан бу қўлига олиб, ўйнаб, отасининг олдига олиб келди.\nОдилхон подшоҳ Бектемирнинг бу ишини кўриб, ундан хурсанд бўлиб, хафачилиги тарқалди. Ўғлининг пешонасидан ўпди ва соққани шаҳарнинг ичида ўйнаб кўрсатишини сўради. Бектемир ботир соққани кўтариб, ирғитиб отди. Бир кампир ҳовлисида чарх йигириб ўтирган эди, соққа бориб кампирнинг бир лаби билан, чархнинг паррагини учириб ўтиб кетди. Бектемир ботир соққанинг кетидан излаб кетаётган эди, бир ҳовлидан кампирнинг йиғлаб, қарғаётганини эшитиб қолди. Бектемир ботир тўхтаб қулоқ солса, кампир:\n— Жувон ўлгур етимча,\nЧархимни қилдинг парча!\nЧархим синса, гўрга-я,\nБир лабимдан айрилдим!\nСен ҳам бўлгин, мендайча,\nдеб йиғлаяпти. Бектемир ботир кампирдан бу гапни эшитиб, унинг олдига кириб: “Нима деяпсиз, она?!” деди. Кампир айтди:\n— Болам! Қирқ қулоқли соққанг келиб, чархимни синдириб, бир лабимни учириб кетди. Ботир бўлсанг, кучингни мендай мунглуққа кўрсатмай, бориб Миср подшосига кўрсатсанг-чи! —деди. Бектемир кампирдан сўради:\n— Нимага ундай деяпсиз, она? Гапни очиқ қилиб айтинг! — деди.\n— Миср мамлакатида Шавкат деган подшоҳ бор. Унинг Оқбилак деган қизи бор. Жамоли осмондаги ойдан ўтади, икки кўзи оҳунинг кўзидан қоралик қилади. Ҳозир камолга етган. Неча-неча ошиқлар унинг йўлида қон ютган. Шердай савлатинг, арслондай кучинг бор. Бориб Оқбилакни олиб келиб, ўзингга ёр қилсанг-чи! — деди.\nБектемир ботир кампирдан бу гапни эшитди-ю, Оқбилакка ғойибона ошиқ бўлди, соққасига ҳам қарамай, уйига қайтиб бориб, кўкрагини захга бериб ётаверди. Подшоҳ ўғлини йўқлатса, йўқ. Унинг қоронғи хонага кириб ётганини билди. Чақиртирди, чиқмади. Кириб аҳвол сўраса, айтмади. Онасига ҳам айтмади. Кундан-кунга ранги кетаверди. Подшоҳ: “Ҳар ким Бектемирни гапга солиб, унинг юрагидаги дардини билиб берса, бир мистовоқ тилла бераман,” деди. Ҳамма одамлар кириб гапга солди, гапирмади. Охирда бояги кампир келиб “Мен гапиртириб, билиб бераман!” деди. Кампир Бектемирнинг олдига кирса, у бағрини захга бериб ётган экан. Кампир:\n— Болам, тур энди! Сенинг дардингни мен биламан. Отанг айтганингга кўнади. Оқбилакка жўнайсан. Отанг сенга кўп нарсаларни, яхши отларни беради, сен уларни олмай, боқувда ётган Тарлонбўз отини сўрагин! — деди. Йигит кампирнинг гапига рози бўлди. Кампир чиқиб, подшоҳга:\n— Э, подшоҳи олам! Ўғлингиз Миср подшоҳининг қизи Оқбилак ойимга хуштор бўлибди. Юрагида ишқ дарди зўр. Отам ижозат берса, бориб Оқбилакни олиб келсам, деб айтади. Агар ижозат бермасангиз боладан ажраб қоласиз, — деди. Подшоҳ кампирга бир мистовоқ олтинни бериб, хурсанд қилиб жўнатди.\nПодшоҳ ўғлининг тилга кирганига хурсанд бўлди. Мисрга бориб, Оқбилакхонни олиб келиши учун рози бўлиб, бирга бориш учун қирқта йигитни тайин қилди. Бектемир ботир: “Мен ёрга ўзим якка бораман! Қирқ йигитнинг кераги йўқ!” деди. Шунда Одилхон яхши отни ясатиб, эгарлаб, юганлаб, неча отга олтин, кумуш ортиб берди. Бектемир бу нарсаларни ҳам олишга рози бўлмади.\n— Э, болам! Нимага бундай қиласан? —деди. Бектемир:\n— Э, ота! Агар сиз мени фарзандим, деб суйсангиз, бу нарсаларни қўйиб, менга Тарлонбўз отингизни беринг! — деди. Подшоҳ буюрди. Канизаклар кириб, Тарлонбўзни қашлаб, супуриб, ёл-у думини тараб, устига зар-зарбобдан ишланган терлик-тўқимни, унинг устидан зар сочиқли диккакни уриб, устидан тилла эгарни босиб, айилни маҳкам тортиб, тилла қуюшқон, тилла умилдириқни тақиб, етаклаб бориб, Бектемир ботирга тўғри қилиб қўйди. Устига йўл яроқларини, қанча тилла-кумушни бир ҳуржунга солиб, эгарнинг устидан ошириб ташлаб қўйишди.\nБектемир ботир ота-оналари, ака-укалари, қариндош-уруғларидан рози-ризолик тилади. Ўзи кириб ётган ҳужранинг ширига бир қилични осиб қўйди: “Агар шу қиличдан қон томса, Бектемир ўлди денглар, “Вой болам!” деб азамни тутинглар. Агар қон томмаса, Бектемир саломат, ер юзида юрибди денглар!”— деди. Оқ фотиҳа тилаб, йўлга тушмоқчи бўлди. Шунда Бектемир ботирнинг икки сингилчаси: “Дод, ака! Бизни ташлаб қаерга кетяпсиз? Бизни ҳам олиб кетинг!” деб, йиғлаб келиб қолишди. Бектемирнинг кўнгли бузилса ҳам, ўзини босиб, сингилларига:\n— Мен сизларга ғамзапаранг кўйлак, тилла тароқ олиб келгани кетяпман. Тезда қайтиб келаман, — деб уларни алдаб, юпатиб, хайрлашиб жўнади.\nБектемир ботир шаҳардан чиққунча юрган жойлари билан, кўчалар, дарахтлар билан хайрлашиб, шаҳар дарвозасидан ташқарига чиқди-да, отига:\nҚулоқ солгин сўзимга:\nҚамчи урдим човингга,\nЖабр қилдим жонингга,\nОқбилак ойим шаҳрига,\nЎн икки ойлик йўли бор,\nОлти ойлик чўли бор.\nСоғ бориб, саломат қайтайлик,\nОтам Одилхон шаҳрига —\nдеб отнинг човига қамчини қаттиқ солди. Қамчи отнинг жон-жонидан ўтди, бир кишнаб, қанот боғлаб осмонга учди. От осмонда уч кеча-ю, уч кундуз учиб, Миср мамлакатига бориб, бир кўкаламзор ерга қўнди. Отдан тушиб, эгар-жабдуқни олиб, серўт бир жойга беркитди. Тарлон-бўзнинг бош-кўзини силаб:\nМен кетурман ёрим излаб,\nСен қолурсан энди бўзлаб.\nОқбилакман мен қайтгунча\nСаломат бўл, йўлни кўзлаб! —\nдеб, Тарлонбўзни чаманзорга ҳайдаб юборди. Ўзи қамчинини хуржунга солиб, хуржунни елкага осиб, секин кета берди. Отни якка ташлаб кетишга кўнгли бўлмай, отидан хаёлини узолмай, яна орқасига қайтди. Назаркарда Тарлонбўз ботирнинг қайтиш сабабини билиб, тилга кириб, Бектемирга қараб шундай деди:\nКўнглингни бўлмагин, хоним!\nҚўлингга келсин, Оқбилак ёринг!\nЎғрига ўзим ушлатмасман,\nБўрига асло тишлатмасман.\nБориб ёринг билан келсанг,\nҚанот бойлаб тез учарман,\nБора бер ёрингга, жон бегим! —\nдеди. Бектемир ботир Тарлонбўздан бу гапларни эшитиб, кўнгли таскин топиб, хотиржамлик билан жўнади.\nБектемир ботир йўл юрди, йўл юрса ҳам мўл юрди. Бир шаҳри азимга кириб борди. Шаҳарда ҳеч кимни танимайди, қаерга бориб қўнарини билмайди. Бир кампир бир дарахтнинг соясида бир саватда хурмо сотаётган экан. Бориб кампирга:\n— Э она! Менга бир тўйишлик хурмо беринг! — деди. Кампир қараса, шаҳзодаларга ўхшаш бир йигит. Аммо бу шаҳарнинг одамига ўхшамайди. Раҳмдиллик билан муомала қилди. Саватни ботирнинг олдига суриб қўйиб:\n— Тўйгунингча е, болам! — деди. Бектемир ботир хурмодан тўйганича еб, кампирнинг қўлига бир тилла берди. Бектемир кампирга:\n— Она! Сиз кетгунча шу жойда бир ухлаб олайин, — деб хуржунини бошига қўйиб ухлади. Кампир хурмосини сотиб бўлиб, энди бу йигитни уйғотиб кетайин, деб уйғотди. Кеч кирган эди. Кампир:\n— Мусофирга ўхшайсан. Қўноғинг қаерда? — деди. Бектемир ботир:\n— Э она! Мен бугунгина келдим. Борадиган жойим йўқ. Агар бир- икки кунга қўноқ берсангиз, сизникига бориб турсам, — деди. Кампир рози бўлиб, бошлаб уйига олиб кетди. Бу кеча кампирникида меҳмон бўлди. Эрта билан Бектемир ботир кампирга бир тилла, кечқурун яна бир тилла бериб: “Бугунги харажат учун, она!” деди. Кампир жуда хурсанд бўлиб, югуриб-елиб хизматни қилди. Орадан уч кун ўтди. Кампир эрта билан нонуштадан кейин йигитдан:\n— Болам! Сўраганнинг айби йўқ. Сен қаердан ва нима иш билан келдинг? — деди. Бектемир ботир:\n— Э онажон, мен Фарғона мамлакатидан бўламан. Шавкат подшоҳнинг қизи Оқбилак ойимнинг таърифини эшитиб, ғойибона ошиқ бўлиб, ёримнинг лоақал бир қорасини кўрармикинман, деб келдим. Сиз билан она-бола бўлдик. Сизга қўлимдан келганча хизмат қиламан, сиз Оқбилакхон билан кўришиш йўлини менга айтиб беринг — деб бир ҳовуч тиллани кампирнинг олдига жаранглатиб тўкиб қўйди. Кампир айтди:\n— Шавкат подшоҳ бир ойга шикорга жўнаган. Ўрнига Оқбилакни қўйиб кетган. Агар сен унга ошиқи-шайдо бўлсанг, ихлос билан ҳаракат қилсанг, унга етасан. Оқбилак ҳар жума куни канизаклари билан Эрам боғига сайр-у томошага чиқади. Сен бир аттор бўлиб: “Кетди-кетди!” деб боғининг дарвозасидан ўтасан. Оқбилак қиз бола эмасми, нарсаларингга кўнгли мойил бўлиб, чиқади. Шунда кўрасан, арзи-додингни айтасан. Энди сен бозорга чиқиб, атторлик моллардан сотиб олиб келгин. Мен бир фолбин бўлиб бориб, Оқбилакка фол очиб, кўнглини сенга мойил қилиб келаман, — деди.\nБектемир ботир хуржунини елкасига илиб бозорга борди. Заргарликка бориб, бир заргар билан сўзлашиб: “Менга маликалар тақадиган исирға, узук, билагузук, тиллагажак, тиллатумор, тилла тароқ ясаб беринг!” деб, хуржунидаги тилла, кумушлардан олиб берди. Заргар ишга киришди. Бектемир ботир атторликка борди. Атторлардан қизлар чайнайдиган оқ сақич, қора сақич, гилвата; қизлар баданига сепадиган атир, упа-елик, мушки анбарларни сотиб олди. Заргарга буюрган буюмларни ҳам олди. Бозордан ўзига “Кеттичилар”га муносиб келадиган уст-бошларни сотиб олиб, кампирнинг уйига қайтиб борди.\nКампир бошига чодирини ёпиниб, Оқбилак ойимнинг ўрдаси эшигига бориб турган эди. Шу куни Оқбилакхон канизаклари билан бирга ҳаммомга бориб келаётса, ўрда эшигининг олдида бир кампир турибди. Қизлардан бирига айтди:\n— Бориб, кампирдан сўра-чи, нима иш билан келди экан! Қиз бориб:\n— Ҳа, она! Бу ерда нима қилиб турибсиз? — деди. Кампир:\n— Айланай, қизим! Мен фолбин бўламан. Маликага бир фол очиб қўяй деб келган эдим, — деди. Қиз қайтиб бориб:\n— Аяжон! Кампир фолбин экан. Маликага фол очгани келдим, деяпти, — деди. Оқбилакхон:\n— Ундай бўлса, ўрдага олиб киринглар, — деди.\nКампирни қизлар ўрдага бошлаб киришди. Оқбилак ойим:\n— Қани, она! Бир фол очинг-чи! — деди. Кампир: “Бисмиллоҳу раҳмону раҳим!” деб Оқбилак ойимнинг ўнг қўлидан ушлаб, фол кўриб кетди:\nАйланай, оппоқ қўзим!\nАммо юрагингда дардинг бор, таъбинг хира. Хафа, бўлма болам! Кўпи билан бир ҳафта ичида ёруғликка чиқасан! Оқбилак ойим вояга етган, кўнгли ёр истар. Сенга кўп йигитлар ошиқ экан, аммо бир ғаним бор экан, сени ўз тенгинг билан қовуштиришга у ғаним доим тўсқинлик қилар экан (Оқбилакнииг отаси келган совчиларни доим қайтара берар эди). У ғаним отангми, онангми ё бирор қариндошингми, буни фолим айтмаяпти. Аммо сенга бир вафодор шаҳзода йигит ошиқ бўлибди. Фолимнинг айтишига қараганда, ўша йигит сенга бир савдогар йигит бўлиб келиб учрайди. Умрингни ўтказма, ким вафодорлик кўрсатса, ундан қолма, омин, оллоҳу акбар!” — деб фолни тугатди.\nОқбилакхон: “Кампир менинг кўнглимдагини топди!” деб бир ҳовуч тилла берди. Оқбилак ойимдан кейин қизлар ҳам: “Онажон! бизга ҳам фол очиб қўйинг!” дейишди. Кампир уларга ҳам фол очиб, тилла, тангаларини олиб, ҳақларига дуо қилиб, хайрлашиб, ўрдадан чиқиб кетди, тўппа-тўғри уйига борди. Орадан уч кун ўтиб, жума куни келди. Кампир Бектемир ботирга айтди:\n— Бугун Оқбилак ойим Эрам боғига сайр-томошага чиқади. Боргин! — деди.\nБектемир ботир кийимларини алмаштириб кийиб, аттор нусхасига кирди. Ҳуржунни елкасига солиб, йўлга равона бўлди. Эрам боғга етиб борди. Қараса, шундай катта боғ, нариги чети кўринмайди. Боғдан гул ҳидлари ҳамма ёққа анқиб турибди. Бектемир ботир боғнинг атрофида айланиб юриб:\nТилла тароқ менда бор,\nШамшод тароқ менда бор.\nКелинг, қизлар, олинг, қизлар,\nЎсма тошлар менда бор! —\nдеб қичқира берди. Бу товуш Оқбилак ойимнинг қулоғига ёғдай ёқиб кетди. Оқбилак ойим:\n— Қизлар! Бориб қаранглар-а, кўчада биров бир нарса деб чақириб юрибди. Ким экан, билиб келинглар! —деди.\nҚизлар чопқиллашиб кетишди. Боришса, бир ёш аттор йигит. Қизларни кўриб:\nОппоқ-оппоқ, ой қизчалар,\nБели хипча, нозикчалар!\nОқбилакхондай ёрим бор,\nЁрга лойиқ молларим бор:\nМушки анбар хушбўй атир,\nТилла узук, тароқчалар,\nТилла кўзгу, балдоқчалар,\nУпа, элик, туморчалар…\nКелиб кўринг, менда бор, —\nдеди. Қизлар атторнинг гирдини олиб, нарсаларини кўра кетди. Биттаси чопқиллаб бориб, Оқбилак ойимга атторнинг гапларини айтиб: “Юринг опа! Атторнинг молларини кўринг! Ёқтирганингизни олинг” деб қистади. Оқбилакхон ойим, баданлари мулойим, гулзорлар орасидан битта-битта қадам ташлаб, боғнинг эшиги ёнига келди. Оқбилак ойим аттордан:\n— Аттор йигит! Нималарингиз бор? — деб сўради. Аттор бояги гапларини такрорлаб, нарсаларини ерга ёзиб ташлади. Бир жуфт тилла билагузук, бир жуфт олтин исирға, тилла туморча, тилла узукни Оқбилакхонга: “Мана бу молларни сизга атаб олиб келганман!” деб узатди. Оқбилак ойим мундай қараса, аттор қадди-қомати келишган, кўзлари, сўзлари ўйноқи, истараси иссиқ, жонон бир йигит экан. Қўлидаги нарсаларини олиш учун қўл узатди. Шунда шабада келиб, юзидаги ниқобини кўтарди, Бектемир ботир унинг ўн тўрт кунлик тўлган ойдай юзини кўриб: “Оҳ!” деб йиқилди. Қизлар чувурлашиб қолди. Малика: “Фолбин айтган вафодор ёр шу бўлса керак!” деб хаёлдан ўтказди-да, қизларга буюриб, Бектемир ботирни кўтартириб, Эрам боғига олиб кириб, гуллар орасига тилла сўрига ётқизиб, юзига сув септирди. Аттор ўрнидан тура қолди. Оқбилакхон олтин косада шарбат қуйиб олиб келиб тутди. Бектемир ботир шарбатни ичиб, ёрининг ҳусн-жамолига маст-у аласт бўлиб ўтирди. Малика:\n— Э гўзал йигит! Сиз қайси боғнинг гулисиз, қайси чаманнинг булбулисиз? Бу жойларга қандай адашиб келиб қолдингиз?— деб сўради. Бектемир ботир ўзининг асли зотини, Оқбилак ойимга ғойибона ошиқ бўлиб келганини изҳор қилди. Оқбилак ойим: “Кампир айтган вафодор ёрим шул экан!” деб баланд кўшкига олиб чиқиб, олдига ноз-у неъмат, қимиз, шароблар қўйиб зиёфат қилди. Иккиси бир-бирининг ҳуснига тўйишмай, бир ҳафта шу боғда қолиб кетди.\nБир ҳафтадан кейин Бектемир ботир айтди:\n— Худо иккимизни бир-биримизга қўшди. Энди бу ердан қочайлик. Мен сизни ўз юртимга олиб кетайин. Фалон чаманзорда менинг отим бор. Мен отимнинг олдига бориб, тайёрланиб тураман. Сиз бу ёқдан етиб борасиз! —деди.\nИккиси гапни битта қилди. Бектемир ботир чиқиб кетди. Бориб, кампир билан хайрлашди. Қолган тилла-кумушини унга бериб, ўзи отининг олдига борди. Борса, оти ўтлаб юрган экан, эгаси келганини билиб, югуриб етиб келди. Бектемир ботир отни қашлаб, супуриб, ёл-думини тараб, эгарлаб, юганлаб, шай бўлиб турди.\nОқбилак ойим бўлса, қизларни тўплаб, ёри билан кетишини уларга айтиб: “Мен сизлардан розиман. Сизлар ҳам мендан рози бўлинг! Ўлмасак, бир куни яна кўришармиз, топишармиз!” деб, уларга катта-катта инъом-еҳсонларни бериб, кўнгилларини тўлдирди. Қизлар: “Аяжон! Бизларни ташлаб кетасизми?!” деб йиғлаб қолишди. Оқбилак ойим саҳар чоғида отини эгарлатиб, юганлатиб, эркакча кийиниб, қизлар билан хайрлашиб, ёрининг кетидан чопиб, чаманзорга етиб борди.\nБектемир ботир: “У отни қолдирайлик! Менинг отимга миниб тез кетайлик десам, ёрим кўнглига қаттиқ олмасин!” деб, Оқбилак ойимнинг кўнглига қараб, иккиси ўз оти билан кета беришди. Дам олмай, ухламай қирқ кеча-ю қирқ кундуз йўл юришди. Бир жойга бориб, чарчаб, отдан тушиб, чодирни тикиб, дам олгани киришди. Шунда Бектемир ботир Оқбилакка айтди:\n— Мен ухласам, қирқ кеча-ю қирқ кундузгача уйғотмайсиз, башарти бирор ҳодиса рўй берса, товонимга игна тиқсангиз уйғонаман, — деб ёрининг тиззасига бош қўйиб, ухлаб қолди. Орадан бир қанча кун ўтди.\nБир вақт чодирнинг ёнига биров келди. Оқбилак ойим юраги така-пука бўлиб қулоқ солиб турса:\n— Қиз ўғриси! Чиқ чодирдан! —деди. Оқбилак ойим қўрқиб кетди. Ёрининг товонига игна санчишга кўнгли бўлмади. Йиғлаб ўтира берди. Этаги кўз ёши билан тўлди. Ташқаридаги киши: “Тез чиқ!” деб қистай берди. Шунда Оқбилак ойим: “Қани, ўзим чиқайин-чи!” деб ўрнидан турган эди, этагидаги ёши Бектемир ботирнинг юзига тўкилди. Бектемир ботир чўчиб уйғониб:\n— Нима ҳодиса? — деб сўради. Оқбилак ойим:\n— Кетимиздан отамнинг одамлари етиб келди, ташқарига чиқ! деб қистаяпти!”— деди. Бектемир ботир:\n— Э маликам, сира ғам еманг! “Якканинг ёри — худо” деганлар. Ўзим майдонга чиқаман! — деб ёй-яроғини тақиб чиқиб, Тарлонбўзни миниб бориб қараса, қизнинг отаси Шавкат подшоҳ сон-саноқсиз аскар билан қувиб келибди. Ботир қичқириб: “Мана, мен келдим! Бирма-бир олишамизми ёки отишамизми?”— деди. Душман: “Отишамиз!” деди. Шунда ботир айтди: “Бўлмаса, олдин сизлар отинглар. Кейин мен отаман!” деди. Подшоҳнинг аскарлари Бектемир ботирга қараб ота бошлашди. Ҳамма ўқларини отиб битиришди. Бирортасининг ҳам ўқи унга тегмади. Ботир: “Навбат энди менга келди!” деб душманга қараб ота берди. Ўқи зое бўлмай тега берди. Подшоҳнинг ҳамма аскарлари ўлиб, битта ўзи қолди.\nБектемир ботир “Бир кишининг қўлидан нима келар эди! Қайнотани ўлдириш яхши иш эмас! Ҳар ҳолда ота эмасми? Фарзандидан умидини узмай, бир кун эмас, бир кун яраш йўлини тутар” деб подшоҳни ўлдирмай, чодирни йиғиштириб, отларига миниб жўнашди. Йўл юришди, йўл юрсалар ҳам мўл юришди. Яна бир жойга бориб, отдан тушиб, чодирни қуриб, дам олиб ўтиришди.\nҚиз билан йигит йўлга тушганда орқасидан Оқбилакнинг отаси Шавкат подшоҳ ҳам пойлаб, қорама-қора келаётган эди. Қиз билан йигитнинг тўхтаганини кўриб, отидан тушиб, оёқ учи билан аста-аста бориб, чодирга келди. Тирқишдан қараб ханжарни Бектемир ботирнинг юрагига мўлжаллаб ирғитди-да, кетига қараб қочди. Ханжар бориб ботирнинг юрагига санчилди, бир қанча вақт ётиб, жони узилди.\nШунда Оқбилак ойим:\nБоғ ичидан танлаб олган\nТоза райҳонимдан айрилдим! —\nдеб йиғлади. Тарлонбўз келиб, Бектемир ботирни ҳидлаб, кишнаб йиғлай берди. Иккиси йиғлаб-йиғлаб, ботирга гўр қазиб, кўмишди.\nОқбилак ойим Тарлонбўзга минди: “Э жонивор! Менга ота юртига бормоқ ҳаром! Энди бошла, ёримнинг шаҳрига! Ёримнинг шаҳрига борай! Ёрим ўйнаб-ўсган жойларига гули-райҳонлар экиб, сув қуйиб, остини чопиб, ёрим юрган йўллардан ўсиб чиққан гулларидан узиб олиб, бағримга босиб, умримни ўтказай!” деди. От қизни кўтариб, Одилхон подшоҳнинг шаҳрига, Фарғона мамлакатига қараб учиб жўнади.\nБектемир ботир Тарлонбўзни миниб, Миср мамлакатига жўнаб кетгандан кейин, унинг ота-оналари:\nҚирқ ўғилнинг сараси,\nҚачон кўринади қораси? —\nдеб, ойга қарагандай икки кўзлари унинг йўлига интизор эди. Подшоҳ: “Ўғлим агар қиличимдан қон томса, менинг ўлганим” деган эди, деб бир одамини қиличнинг ёнига посбон қилиб қўйган эди. Бир вақт қиличидан қон томди. Бу хабар подшоҳликка етди. Ҳамма: “Шундай ботир оламдан ўтдими? Ҳай аттанг, ёш кетди!” деб хафа бўлишиб, йиғлашиб, аза тутишди. Шунда Тарлонбўз осмондан учиб келиб, ўрдага тушди. Устида Бектемир ботир йўқ, бир гўзал малика ўтирибди. Бектемир ботирнинг икки синглиси кўзларидан ёш оқизиб бориб:\n— Акам қани?— деб сўради. Шунда малика:\n— Акангиз келади! — деди. Қизлар:\n“Аканг келади” дегунча,\n“Аканг ўлди!” десанг-чи!\nТупроқ тўлди десанг-чи!\nБургут тешди десанг-чи! —\nдеб йиғлашди. Шунда Оқбилак ойим: “Дод!” деб отдан ўзини ташлаб, қизларни бағрига босиб йиғлай берди. Ботирнинг ота-оналари, ҳамма яқинлари дод-вой солиб йиғлашди. Йиғи тўхтади. Одилхон подшоҳ Оқбилак ойимдан ҳол-аҳвол сўради. Оқбилак ойим бўлиб ўтган ишнинг ҳаммасини подшоҳга айтиб берди. Шунда подшоҳ: “Ўғлим чўлларда ғарибмозор бўлиб қолмасин. Бориб, мурдасини олиб келиб, ўрдамга кўмдирайин!” деб қанча одамлари билан, қизни бошлаб, Бектемир ботирнинг қабрига қараб жўнашди. Қабрга етиб бориб, уни очиб, мурдани олиб қўйиб, унга кўзларини суртиб йиғлай берди.\nШу пайтда қибла томондан бир мўйсафид одам етиб келиб:\n—Э биродар! Дунёда ким ўлмайди! Ҳамма ўлади. Қирқта ўғлингдан биттаси ўлса, ўлибди-да. Биркам қирқи бор-ку! Шуларга шукр қилсанг-чи, — деди. Подшоҳ бошини кўтариб туриб айтди:\n— Биркам қирқ ўғлим, шу бир ўғлимнинг тукига ҳам арзимайди. Ҳаммасидан ҳам шу ўғлимга қувонар эдим. Улар эсон-омон юртларига қайтиб келдилар! — деди.\nЧол киши Хизр эди. Шу замон икки қўлини очиб, қиблага қараб: “Худо муродингга етказсин!” деб фотиҳа ўқиди. Шу замон Бектемир ботир: “Мен узоқ ухлаб қолибман”, деб ўрнидан турди…\nОдилхон подшоҳ қирқ кеча-кундуз тўй-томоша қилиб, Бектемир ботир билан Оқбилак ойимни бир-бирига қўшди. Шу билан улар мурод-у мақсадига етишди.\n← Аввалги Аввалги Бадалқорачи\nКейинги → Кейинги: Қирқ куёв


Истанбулда гаровга олинган прокурор ҳалок бўлди\nМаҳмат Салим Кираз Халқ озодлиги инқилоб-жабҳаси гаровида.\nИстанбулдаги суд биносида Туркиянинг ультраўнгчи Халқ озодлиги инқилоб жабҳаси томонидан 31 март куни гаровга олинган шаҳар бош прокурори хавфсизлик кучлари ва экстремистлар ўртасида содир бўлган отишма натижасида ҳалок бўлди.\nХабарларга қараганда, отишмада прокурорни гаровга олган икки шахс ҳам ўлдирилган.\nТуркия президенти Ражаб Тоййип Эрдўғон прокурор Маҳмат Салим Кираз хавфсизлик кучларининг қутқарув амалиёти пайтида бошидан жароҳат олгани ва касалхонада операция пайтида вафот этганини айтди.\nПолиция эса прокурор гаровга олинган суд биносидан ўқ овозлари эшитилгач, хавфсизлик кучлари қутқариш бўйича амалиётни бошлашга мажбур бўлганини билдирмоқда.\nКираз 2013 йилдаги аксилҳукумат намойишлари пайтида полиция томонидан отилган газ шашкаси бошига тегиши оқибатида ҳалок бўлган 15 яшар Беркин Элван ишини кўриб чиқаётган эди.\nХалқ озодлиги инқилоб жабҳаси Элваннинг ўлимида айбдор, деб билувчи полициячини жавобгарликка тортиш ва Элванни қўллаб-қувватлаб ўтказилган намойиш иштирокчларига қўйилган айбловларни олиб ташлашни талаб қилган.\nХалқ озодлиги инқилоб жабҳаси АҚШ, Европа Иттифоқи ва Туркия ҳукуматлари томонидан террорчи ташкилотлар рўйхатига киритилган.


by · 15.11.2019\nСаховотли инсон, “Тасвирий оина” ижодий уюшмаси вилоят бўлимининг раҳбари Ҳакимжон Юнусов кеча ўзи таҳсил олган Боёвут туманидаги 49-мактабнинг аълочи ўқувчиларига шахсий стипедияларини тантанали равишда топширди.\nБу имтиёзга мактабнинг 9 ва 11-синф ўқувчилари Феруза Хидирова ва Сардор Пармонқуловлар ноил бўлдилар. Уларга I чоракда аъло баҳоларга ўқиганлиги ва намунали хулқи учун 500 минг сўмдан стипендия ҳамда дипломлар тантанали равишда топширилди. Мактаб педагогика жамоаси томонидан тузилган нуфузли комиссия илк стипендиатларни аниқлаб берди.\nҲакимжон Юнусов шахсий стипедияларини топшираркан шундай деди:\n—Президентимиз мактаб таълимига катта эътибор бераётир. Чунки мамлакатимиз келажаги бугун мактаб парталарида таълим олаётган ёшлар қўлида. Сизлардан келажакда юртимиз корига ярайдиган буюк инсонлар етишиб чиқишига ишонаман.\nТанлов натижаларига кўра 3-ўринни эгаллаган 10-синф ўқувчиси Дилёр Пармонқуловга 100 минг сўмлик бадиий китоблар ҳамда диплом тақдим этилди.\n—Мен келажакда стюардесса бўлмоқчиман, — дейди стипендиатлардан бири Феруза Хидирова. —Бугунги эътироф кейинги ҳаётим учун ажойиб стимул бўлишига ишонаман.\nМактабнинг илк стипедиатларини мактаб директори Муҳитдин Мирзаев, мактаб директорининг ўқув ишлари бўйича ўринбосари Шодмонқул Эгамбердиев, ота-оналар вакили Насриддин Хидировлар самимий қутладилар.\nСаховатпеша инсон ҳар чоракда яна икки нафар ўқувчига 500 минг сўм миқдоридаги стипендияларини тақдим этади.\nШунингдек, тадбирда Ҳакимжон Юнусов мактаб кутубхонасига ҳам бир даста китоблар ҳадя этди.\nby · Published 02.06.2020\nЁШЛАР БАНДЛИГИНИ ТАЪМИНЛАШ ЎТА МАСЪУЛИЯТЛИ ВАЗИФА\nby · Published 03.03.2020


Иқтисодиётимиз чўкмоқда, аммо сўмнинг курси ортмоқда, “қора бозор” жиловлангандек кўринмоқда. Нима бало урди? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:25 - Иқтисодиётимиз чўкмоқда, аммо сўмнинг курси ортмоқда, “қора бозор” жиловлангандек кўринмоқда. Нима бало урди?\nЎзбекистон Марказий Банки 2018 йил 12 июндан бошлаб валюта операциялари бўйича бухгалтерия ҳисоби, статистик ва бошқа ҳисоботларни юритиш, шунингдек, божхона ва бошқа мажбурий тўловлари учун хорижий валюталарнинг сўмга нисбатан янги қийматларини белгилади. Унга кўра, АҚШ доллари ўтган ҳафтадаги курсга қараганда 34,70 сўмга арзонлаган ва 1 доллар 7909 сўму 37 тийинни ташкил қилган. Евро курси эса 43,37 сўмга кўтарилиб, 9306.16 сўмни ташкил қилган.\nФевраль ойи бошида “қора бозор”да 8200 сўм бўлган доллар курси ўшандан бери “қора бозор”да ҳам, биржада ҳам узлуксиз тушиб борди, яъни доллар арзонлашди. Марказий Банк белгилаган қиймат динамикасига монанд тушиб бораётган валюта курсларини таҳлил қилиб, Ўзбекистон ҳукуматининг “қора бозор” курсларини вақтинчалик бўлса ҳам жиловлай олганини таъкидлаш керак. Аммо бу қачонгача? Соғлом ҳамда ҳақиқий бозор иқтисодиёти ва бозор муносабатлари бўлмаган ўлкада бу қўлбола механизм қачонгача ишларкин?\nШавкат Мирзиё ва унинг тақими тушуниши керакки, сўмнинг курси ортиши билан ҳозир тушиб бораётган иқтисодиётимиз барқарорлашмайди, том аксинча, иқтисодиёт барқарорлашса, сўмнинг курси ортади. Бу – иқтисодий-молиявий дунёнинг қонуни.\nҲозир эса, бизда иқтисодиётнинг тушиши, тўғрироғи, чўкиши давом этмоқда. 2018 йилга Давлат Бюджети ўтган йилга нисбатан 3 баравар кам қилиб режалаштирилган. Ялпи Ички Маҳсулот ҳам 2017 йилдагидан 2 баравар кам бўлади. Аммо сўмнинг курси ортмоқда эмиш. Нима, Шавкат Мирзиёнинг тақими фақат бизга хос бўлган янги иқтисодий-молиявий қонунлар яратмоқдами? Нима қиламиз, илжаямизми, куламизми ёки йиғлаймизми? Нима бўлганда ҳам, бир нарса аниқ - бундай жараён узоқ давом этолмайди.


Қозоғистонликлар оиладаги зўравонлик тўғрисидаги қонун лойиҳасига қарши имзо тўпламоқда\nҚозоғистоннинг бир қатор шаҳарларида «Оиладаги зўравонликка қарши курашиш тўғрисида» ги янги қонун лойиҳасига қарши петицияга имзолар йиғилмоқда.\nФаоллар оилаларга хавф ва таҳдидлар туғдириши ва давлат идораларининг ваколатларини асоссиз равишда кенгайтириши мумкин бўлган лойиҳани тугалланмаган ва мунозарали деб ҳисоблайдилар.\nМурожаатга ҳуқуқ ҳимоячилари ва жамоатчилик жалб қилинган, уларнинг аксарияти ота-оналардир. Айни пайтда, координаторлар айтганидек, мажлиснинг қуйи палатасида биринчи ўқишдан ўтган қонун лойиҳасига қарши 10 мингдан ортиқ одам имзо чекди. Петиция имзоларининг биринчи партияси душанба куни юборилади. Аммо имзо йиғиш давом этади.\n- Биз имзо йиғишни якунлашни режалаштиргандик, аммо одамлар узайтиришни сўраб, оммавий равишда уйғонишни бошладилар. Халқ «ҳа» ёки «йўқ» деб айта олишларини, ўзлари туриб олишлари ва митинглар, инқилоб ёки ҳукуматни ағдаришга чақирмасдан шу йўл билан мақсадга эришиш мумкинлигини тушуна бошладилар. Энди биз имзоларни бутун Қозоғистон номидан мажлис ва президент маъмуриятига юборамиз. Депутатлар билан тўғридан-тўғри суҳбатни кутмоқдамиз, уларни мулоқотга чорлаймиз. Уларга оддий фуқаролардан кўплаб саволлар бор. Биз болаларимизнинг депутатлар ноаниқ атамалар, тушунарсиз қонун лойиҳалари билан биз учун бўяб берадиган ҳақиқатга тушиб қолмасликларини истаймиз. Шунинг учун биз аниқлик сўраймиз ”, — деди Қозоғистон бўйича координатор ва Телеграм-даги юридик канал асосчиларидан бири Унитй оф Cонсcиоус КЗ асосчилари Дина Садердинова.\nФаоллар янги қонун лойиҳасидаги «зўравонлик» тушунчаси хавфли равишда кенгайтирилган деб ҳисоблашади. Мурожаатни имзолаганларнинг сўзларига кўра, баъзи ҳолларда чоралар зўравонлик фактларини аниқлаш бўйича суд процедураларини назарда тутмаганлиги ташвишлидир. Қозоғистон ҳуқуқ ҳимоячилари, улар шошилинч равишда ишлаб чиқилганига ишониб, ноаниқ сўзлар билан айтилган қонунга қарши эканликларини айтмоқдалар. Мурожаатномани имзолаганлар оиладаги зўравонлик шакллари таснифи ва таъсир чоралари ҳақида қайғурадилар. Хусусан, ижтимоий фаоллар аниқ формулалар ва мезонларга эга бўлмаган «боланинг жинсий эркинлигига қасддан ноқонуний тажовуз», «иқтисодий» ва «психологик» зўравонлик нимани англатишини тушунмайдилар.\nШунингдек, ижтимоий фаоллар янги қонуннинг киритилиши билан ҳокимият болани оиладан олиб қўйиш ёки уларни ота-она ҳуқуқларидан маҳрум қилиш учун кўпроқ имкониятларга эга бўлишидан хавотирда. Янги қонунда болани оиладан олиб қўйиш, васийлик ва ҳомийлик органлари томонидан эмас, балки полиция ходими томонидан олиб қўйилиши ҳам ташвиш уйғотди. Лойиҳада, шунингдек, полиция ходими бу ҳақда васийлик органлари ва прокуратура зудлик билан эмас, балки 24 соат ичида хабардор қилиши шарт. Адвокатлар полиция ходимларига бундай ваколатларни бериш хавфли деб ҳисоблайдилар. «Биргаликда сақлаш» ҳуқуқидан маҳрум этиш ҳам жамоатчилик орасида тушунмовчиликни келтириб чиқарди.\nАдвокатларнинг фикрига кўра, бу учинчи шахс томонидан ёлғон маълумот етказилиши мумкин бўлган ҳар қандай ота-она тушиб қолиши мумкин бўлган «тузоқ» бўлиши мумкин.\n- Умуман олганда, ушбу лойиҳада ноаниқ семантик юкланган тушунчалар кўп. Аммо қонуннинг энг асосий моддалари шуни кўрсатадики — бу ҳар хил баҳоналар билан ота-она ҳуқуқларидан маҳрум этишдир. Нима учун? Хиралашган ёзувлар фақат Соғлиқни сақлаш кодексида бўлгани каби шубҳа туғдиради«, — дейди ҳуқуқ ҳимоячиси, истеъмолчилар ҳуқуқларини ҳимоя қилиш бўйича "Гарант" жамоат бирлашмаси раҳбари Жаклан Айтмаганбетов ижтимоий тармоқларда.\nҚонун лойиҳасининг мухолифлари уни амалдаги никоҳ ва оила тўғрисидаги кодекслар, жиноят ва жиноят процессуал ҳамда маъмурий ҳуқуқбузарликлар тўғрисидаги кодексга нисбатан қарама-қарши деб ҳисоблашади.


Олмониянинг Карлсруэ шаҳрида Рафед Аҳмад Алвон Жанобий исмли оддийгина бир киши яшайди. Унинг исми кўпчиликка нотаниш бўлса ҳам, собиқ АҚШ президенти Жорж Бушдан тортиб Олмониянинг собиқ канцлери Герхард Шредер каби жуда кўп раҳбарлар уни яхши танишади. Бу одам Америкага Саддам Ҳусайн кимёвий қуролга эга экани ҳақидаги “ҳужжат”ни ҳадя қилгани билан машҳур. Эллик уч ёшли Рафед Алвон Жанобий уни кимдир пойлаётгандек доимо хавфсираб, атрофига тез-тез қараб қўядиган одат чиқарган.\nИкки мингинчи йилларгача у ўзига ўхшаш ўн минглаб ишсизлар каби Олмониядан сиёсий бошпана излаётган оддий ироқлик бир ишсиз муҳандис эди. Бироқ орадан бир неча йил ўтгач, у бир неча қудратли мамлакатларнинг махсус хизматларини лаққа тушириб, ўз манфаатларига хизмат қилдира оладиган ўзига хос бир шахсга айланди.\n2003 йил бошида БМТдаги ўзининг машҳур нутқида АҚШнинг собиқ давлат котиби Колин Пауэлл “эътимод қозонадиган ишончли маълумот етказувчи гувоҳга” таяниб таъкидлаган эдики, Саддам Ҳусайнда оммавий қирғин қуролларининг мавжудлиги мутлақо шубҳага солмайди, чунки Америка Саддам режими халқаро кузатувчилардан яшираётган “кўчиб юрувчи ғилдиракли лабораториялар”ни ўз кўзи билан кўрган гувоҳнинг кўрсатмаларини қўлга киритган.\nАҚШ давлат котиби таянган биологик қурол ишлаб чиқариш бўйича фабрикада ишлайдиган гувоҳ Рафед Алвон Жанобий эди. Давлат котиби бутун дунёни ларзага солган ушбу ваҳимали гапларини “эътимод қозонувчи ишончли гувоҳ” Рафеднинг сўзларига асосланиб гапирган эди. Пауэлл “бир-икки ой ичида юз минглаб одамларни қириб юбора оладиган катта миқдордаги биологик қурол ишлаб чиқариш қудратига эга бўлган поезд ва вагонлар” ҳақида батафсил гапириб берди. Бунга ўхшаш даҳшатли “тафсилот”лар ва ваҳимали “далил”лар дунё аҳлини Саддам Ҳусайнга қарши уруш очиш лозимлигига ишонтириш учун керак эди.\nАлвон Жанобий эса Саддам Ҳусайнни ағдариш ва шу билан бирга Олмониядан сиёсий бошпана олиш учун ҳаммасини ёлғондан тўқиб гапирганини кейинчалик тан олди. Сўзларининг бошидан-охиригача, майда-чуйда тафсилотларигача ёлғон экан. Эндиликда, ўзининг эътироф этишича, у олмон махсус хизматлари билан бўлган суҳбати давомида ҳаммасини ўзича тўқиб гапирган экан.\nУнинг ёлғонларига кўра, у ватанида бактериологик ва биологик қурол ишлаб чиқарувчи кимёвий лабораторияларда ўта махфий равишда ишлашга мажбур бўлган эмиш. Бу лабораториялар махсус вагонларда жойлашган бўлиб, халқаро кузатувчилар текширишга келганида уларни бир жойдан бошқа жойга кўчириб туришган. Биринчи имконият туғилиши биланоқ у Ироқдан қочган эмиш, чунки у золим ҳукмдорга хизмат қилишни истамаган эмиш.\nРафед Жанобийнинг Ироқ биологик қуроллари ҳақида гапирган бирорта сўзи ҳам тўғри бўлиб чиқмади, яъни ўз тасдиғини топмади. Мутахассислиги муҳандис бўлган бу кимса кимёвий лабораторияларни ҳам, оммавий қирғин қуролларини ҳам ўз кўзи билан кўрмаган. У “Золим ҳукмдорни ағдаришим учун бирон нарса ўйлаб топиш имконияти пайдо бўлди”, дея юз минглаб одамларнинг ўлимига сабаб бўлган ёлғонини оқламоқчи бўлади.\nАйтмоқчи, олмонларнинг махсус хизматлари, бир неча ой ичида унинг ёлғонларини фош қилишга мувваффақ бўлишди. Ҳар сафар у янги-янги ёлғонларни тўқиганидан олдинги ёлғонлари билан ёпишмай борарди. Бироқ, афсуски, ўша вақтдаёқ бу ажойиб гувоҳ “америкалик дўстлари”га Ироқнинг оммавий қирғин қуроллари ҳақида маълумот бериб улгурган эди. Жорж Буш маъмурияти ўша пайтда Ироқни босиб олиш учун бир ишончли баҳона қидираётган эди. Шунинг учун ҳам у Берлиндан келган махфий хабарга қаттиқ ёпишиб олди.\nБироқ, Олмониянинг кейинчалик юборган “гувоҳнинг ёлғон гапириш эҳтимоли” ҳақидаги хабарлари, ҳатто Олмония махсус хизмати раҳбари Аугуст Ханниннинг Марказий Разведка Бошқармасидаги ҳамкасбига ёзма равишда Жанобийнинг ғирт ёлғончи экани ва унинг кўрсатмаларини эътиборга олмаслик ҳақидаги мактублари ҳам эътиборга олинмади. Чунки сохта гувоҳнинг ёлғонлари америкаликлар истаган ва анчадан бери орзу қилаётган кўрсатмалар эди-да!\nМРБдагилар Рафед Жанобийга Curveball деган лақаб қўйиб олишди. Бундай олқишга ҳали Америка учун ишлаётган ҳеч бир жосус сазовор бўлган эмас эди. Америкаликлар Шарқий Европадан чиққан ва махфий қурол ҳақидаги маълумотларга эга бўлган сотқинларни одатда ball (яъни тўплар) деб, аташар эди. Curveball сўзи эса бейсбол ўйинида кутилмаган тўп зарбасини англатади.\nБу вақтгача Буш маъмурияти қўлида Саддамнинг биологик қуролга эга экани ёки Ироқ ҳукуматининг “Ал-Қоида” террорчи ташкилоти билан алоқалари бўлганини исботлаш учун бирорта далил-ҳужжат бўлмаган. Шу орада ироқлик Жанобийнинг, бунинг устига касби кимёгар бўлган одамнинг топилиб қолиши ҳақиқатан тақдир туҳфаси эди. Ироқни босиб олишга яхшигина баҳона топилди ва қонли уруш бошланиб кетди. Буюк товламачи аслида оддийгина ёлғончи-каззоб бўлиб чиқди. Жанобийнинг ўзи эса, Колин Пауэллнинг нутқини эшитиб, ҳайратда қолганини айтади ва “Олмонлар мен ҳақимдаги маълумотларни амеркиаликларга сотибди”, деб хафа бўлади.\nАмерикаликлар эса, ўз ахборотчиларига бир тийин ҳам тўлашгани йўқ. “Бебаҳо маълумот етказган одам”нинг ёлғончи ва каззоб экани маълум бўлгунича, Олмония махсус хизмати ироқлик муҳандисга ҳамкорлик учун ойига уч минг евродан пул тўлаб турган. “Бироқ, мен ҳаммасига розиман, – деб қўшимча қилади Curveball. – Охир-оқибат Ироқни золим мустабид бошқараётгани йўқ-ку!\n2007 йили Олмония махсус хизматлари “махфийлик” грифини бекор қилиши билан жамоатчиликка олдин ҳам маълум бўлган нарсалар ўз тасдиғини топди, яъни Ироқдаги уруш ёлғон ва тўқима маълумотларга асосланиб бошланган экан. Рафеднинг исми газета-журналлар саҳифасида пайдо бўла бошлади. Маҳмадона Рафед эса, ўшанда барча гапларни ўзича тўқиб айтгани ҳақида интервюлар бера бошлади. Ёлғонни тўқиб ташлагани ҳақидаги суҳбатларига бошда яхшигина пул тўлаб туришди. Уддабурон муҳандис оддий одамлар учун узоқ йиллик ҳибс хавфини соладиган ёлғон нарса билан мўмайгина пул ишлаб олди. Сўнгра эса, Жанобийнинг гап-сўзлари шов-шув бўлмай қолди ва нашриётлар у билан суҳбат учун пул тўламай қўйди. 2010 йили ироқлик Остап Бендер Олмониядаги НДР телекомпанияси мухбирлари билан аҳдлашувни бузгани учун уни полицияга чақиришга мажбур бўлишди. Собиқ Curveball олдинроқ мухбирларни қабул қилишга ваъда берган бўлса ҳам, уларнинг пул (қалам ҳақи) бермаслигини билгач, суҳбатдан воз кечган экан.\nАслида, ироқлик товламачи муҳандиснинг ёлғонлари Америкадаги расмий сиёсатдонларнинг расмий ёлғонлари олдида ҳеч нарса бўлмай қолди. Икки нотижорий ташкилот – “Мустақил журналистика учун” жамғармаси ва “Ҳукумат ҳаққонияти учун” маркази Оқ уйнинг 2001 – 2003 йиллар оралиғида Ироқ масаласида эълон қилган ёлғон баёнотлари сонини ҳисоблаб чиққан. Уларнинг маълумотларига кўра, 2001 йилнинг сентябридан 2003 йил сентябригача бўлган расмий чиқишларида АҚШ президенти Жорж Буш – икки юз олтмишта, давлат котиби Колин Пауэлл – икки юз эллик тўрт, мудофаа вазири Доналд Рамсфелд – бир юз тўққизта, Оқ уйнинг матбуот котиблари Ари Фляйшер ва Скотт Макклеллан тегишли тарзда – бир юз тўққизта ва ўн тўртта, мудофаа вазири ўринбосари Пол Вулфовиц – саксон бешта, президентнинг миллий хавфсизлик масалалари бўйича маслаҳатчиси Кондализза Райс – эллик олтита, АҚШ вице-президенти Дик Чейни – қирқ саккизта ёлғон ишлатган. Улар бу ёлғонлари билан омма ҳузуридаги нутқлар, матбуот анжуманлари баённомалари, суҳбатлар, қасам ичиб берилган гувоҳликлар ва бошқа манбалар орқали бутун дунёни ўзларининг ҳақликларига ишонтириш учун ишлатишган. Тадқиқотчилар умуман АҚШ расмийлари фақат икки мавзуда –Ироқда оммавий қирғин қуроллари бор ва Саддам Ҳусайн “Ал-Қоида” билан алоқадор деган даъволарни исботлаш учун икки йил ичида жами 935 та ёлғон ишлатганини ҳисоблаб чиқишди.\nАна шундай ёлғонлар билан бошлаб юборилган урушнинг нима билан тугагани ҳаммага маълум. Саддам Ҳусайн ўз гуноҳлари ва хатолари учун фожиали ўлим топди. Ўз ҳукмронлиги йилларида художўйлиги, тақвоси ёки адолатпарварлиги билан унча танилмаган ҳукмдорга Парвардигор ўлимини муносиб қарши олиш имконини берди. Парвардигори олам ҳар қандай бадбахт жоҳилга ҳам ўз раҳматини ато қилиб, тавба эшикларини очиб қўйиши мумкин, чунки “Аллоҳ таоло Ўзи истаган бандасини тўғри йўлга ҳидоят қилиши мумкин”. Шу билан бирга Аллоҳ таоло бутун дунёга кўрсатиб қўйдики, золим ҳукмдордан халос этиш баҳонасида бу ажойиб ва гуллаб-яшнаган юртга бостириб кирган ва унинг аҳолисини чидаб бўлмас ситам ва кулфатларга гирифтор қилганларнинг ўзи ҳам ундан асло қолишмайди. Ўзида “жасорат” топиб, Америка кучлари ёрдамида “жароҳат олган шерни оёқ ости қилган” ироқликлар ҳам босқинчилардан баттардир.\nСаддам Ҳусайннинг ўрнига ундан баттар золимлар келишди. Энди уларнинг зулми Саддам Ҳусайннинг зулми олдида унча катта кўринмаса-да, улар адолатсизликда, диний эътиқодларни поймол қилишда ундан қолишмас эди.\nАҚШнинг собиқ давлат котиби Колин Пауэлл Ироққа бостириб кириши арафасида БМТда гапирган нутқининг ҳаётидаги энг шармандалик ҳодиса бўлганини ҳақида айтди. Кеч бўлса ҳам текширилмаган маълумотлардан, аниқроғи ёлғон ва уйдирмалардан фойдаланганини тан олди.\nCurveball Рафед Жанобий эса бир неча йил олдин Олмония фуқаролигини қўлга киритди. У олдингидек кинокамералар қаршисида ўз хурсандчилигини яшириб ҳам ўтирмайди. “Мен алдаган эдим, – дейди у. – Кимёвий қурол, кўчма лаборатория ҳамда бомба солинган қутиларни ўзимдан тўқиб чиқарганман”. Ва беўхшов тиржаяди. У доим шундай кулиб юради. Эҳтимол, у билан ўзининг ёлғони тинч мамлакатни уруш гирдобига тортгани, миллионлаб ватандошларининг ҳалокатига сабаб бўлгани сабабидан миясида тинчлик бермаётган нохуш ўй-хаёлларни бир дам унутмоқчи бўлар?! Балки, адолат танатана қилиб, уруш бошланишига сабаб бўлгани ёки оммавий қирғинларга шерик сифатида устидан жиноий иш қўзғалиши мумкинлиги ҳақидаги фикрлар унга азоб бераётгандир?! Нима бўлганда ҳам пул ёки озгина мартаба учун миллатини, халқини, эътиқодини сотганини Худодан ҳам, бандасидан ҳам яшира олмаслигини яхши билади. У шунчалар кенг кўламли хиёнатга ва жиноятга қўл уришига сабаб бўлган нарсалар эса жуда арзимас: уни бемалол америкалик дўстларига сотган бегона мамлакатнинг фуқаролигию, сотқинлиги эвазига қўлга киритган қонли танга-чақалар, холос. Одатда хиёнаткор сотқинларнинг қисмати ҳамиша шундай якун топади.\nИроқдаги уруш расмий равишда тугаган, дея эълон қилинса ҳам, у ҳозиргача давом этмоқда. Турли манбалар мамлакат босиб олиниши туфайли 700 мингдан бир ярим миллионгача ироқликлар ҳалок бўлганини айтишмоқда. Ироқнинг шаҳар ва қишлоқларида ташқи душман бир неча гуруҳга ажратиб ташлаган ироқликлар ҳар куни, кун оша бир-бирларини портлатиб, қурбонлар сонини тинимсиз ошириб боришяпти. Издан чиққан иқтисод, вайрона шаҳар ва кўчалар, портлатилган мактаблар, мотам либосидаги бевалар, бир-бирига душманган айланган ака-укаларнинг фожиаси зарарларини ҳозиргача ҳеч ким ҳисоблаб чиққани ҳам йўқ.\nУшбу уруш олиб келган миллионлаб қурбонлар, халқаро майдонда, айниқса Ислом оламида АҚШ обрўйининг тўкилиши, урушга сарфланган триллионлаб доллар пуллар, армия шахсий таркибидан урушда ҳалок бўлган минглаб жангчилар – буларнинг ҳаммаси Америка Ироқ кампанияси учун тўлайдиган товоннинг бир қисми, холос. Америка президенти Буш бошлиқ раҳбариятнинг ниятига кўра, Ироқ уруши туфайли Ироқ давлати тепасига кучли, барқарор, Америкага маъқул келадиган, демократик бир ҳукуматнинг келишига кўмаклашиш эди. Улар бу билан минтақадаги террорчи ташкилотларга сезиларли зарба бериш, Эрон ва Сурия каби мустабид режимларнинг бемалол ҳаракат қилиши учун имкон қолдирмаслик, турли мамлакатларда, хусусан, Саудия Арабистонида ислоҳотлар жараёнига йўл очиш, ХАМАС каби гуруҳларга ёрдам беришнинг олдини олиш, Фаластин – Исроил масаласини осонгина ҳал этишни кўзда тутишган эди. Бироқ, бу режаларнинг бари чиппакка чиқди. Мақсадлар амалга ошмади.\nҲозир Ироқда Эрон билан яқинлашиш тарафдори бўлган Моликийнинг авторитар ҳукумати фаолият кўрсатмоқда. У “террорчилик ташкилотларига аъзолик”да айблаш ёки қамоққа олиш йўли билан ўзининг сиёсий мухолифларини йўқ қиляпти, ички ишлар вазирлиги ва мудофаа идораси устидан якка ўзи назорат ўрнатиб олган, турли разведка хизматлари ёрдамида жамиятнинг барча қатламларини террор қилмоқда. Бунинг устига мамлакат турли мазҳабларнинг ўзаро кураш майдонига айланиб кетдики, бу шу минтақадаги кўплаб мамлакатлар учун жиддий хавф солиши билан бирга Америка орзу қилган кучли ва барқарор Ироқ образи хаёллигича қолиб кетишидан дарак бериб турибди.\nТинч Ироққа қарши бошланган бемаъни уруш бундан бошқа яна кўплаб кўнгилсизликларни келтириб чиқарди. Ироқда ҳам, атроф ҳудудларда ҳам Эроннинг таъсир доираси янада кенгайди. Айнан Саддам Ҳусайнгина узоқ йиллар мобайнида Эроннинг минтақадаги қудратини сўндириб турган куч эди. Саддам ағдарилганидан кейин Эронни ўраб турган “темир парда” кўтарилди. Яъни, Ироқнинг бугунги сиёсатида ҳал қилувчи ролларни ўйнаётган шиа ўйинчилари (масалан, бош вазир Моликий, Сеистоний, Ас-Садр, Ҳаким) Саддам таъқибидан қочиб, Эронда муҳожирликда яшаган бўлса, Америка босқинидан кейин яна Ироққа қайтиб келишди. Эрон қўшниси Ироқ орқали Сурия, Ливан ва Фаластин каби бошқа ҳудуларда ҳам мавқеини мустаҳкамлаб олди. Ироқ босқинидан кейин Эроннинг иттифоқчилари ХАМАС ва “Ҳизбуллоҳ” сезиларли ҳарбий ва сиёсий муваффақиятни қўлга киритди. 2005 йилдан кейин Суриянинг Ливандаги таъсири аста-секин кучайди.\nЭроннинг минтақада бундай мавқенинг қўлга киритиши ўз хавфсизлиги ҳақида жиддий ташвишга тушиб қолган Исроилнинг ҳам тинчини бузган. Бу воқеълик эса Фаластин – Исроил масаласини боши берк кўчага киритиб қўйди. Бунинг устига Америка томони 2006 йили эълон қилган докладга кўра, Ироқнинг ишларига аралашиш туфайли бу ерда террорчилик актлари сони нақ етти бараварга ошган.\nИроқ босқини Американинг ички сиёсатига ҳам ўз таъсирини ўтказди. Виетнам урушидан бери ташқи сиёсат соҳасида АҚШ жамиятида энг катта ишончга сазовор партия республикачиларники эди. Ироқда йўл қўйилган хатолар туфайли уларнинг монополиясини синдирди ва бунинг оқибатида республикачилар демократларга ўринларини бўшатишга мажбур бўлишди. Жамоатчилик фикрини ўрганиш сўровларига кўра, бу ҳолат анъанавий равишда республикачиларни қўллаб келган ҳарбий хизматчилар оила аъзоларининг партиядан чиқиб кетишларига сабаб бўлган.\nБироқ, балки Американинг Ироқдаги босқинининг энг муҳим натижаси Американинг келгусидаги ташқи сиёсатида яшириниб ётган бўлиши ҳам мумкин. Чунки Виетнам уруши келтирган жароҳатлар Америкада уруш ва бошқаларнинг ишига аралашишнинг ғанимларидаги душманлик кайфиятини кучайтирди ва ўнлаб йиллар мобайнида бу нарса ташқи сиёсий қарорларнинг қабул қилинишига ўз таъсирини ўтказди. Очиқ кўриниб турибдики, Ироқ уруши ҳам Американинг дунё билан муносабатларида ҳали кўп йиллар муҳим мезон бўлиб қолади. Қолаверса, Ироқ уруши ўзининг зўравонлик ғояларини амалга ошириш учун тинч яшаб турган ўлкаларга зулм, вайронгарчилик, ўлим ва парокандалик олиб бораётган янги мустамлакачиларга яхшигина сабоқ бўлса ҳам ажаб эмас!\n« Тарихнинг шонли саҳифалари\tМуаммолар ечими »


Стоимость от 15 000 000 сум (1 400$)\nАйниқса, мураккаб тадбирлар, яъни муваффақиятсиз бажарилган бурун пластик жарроҳлигидан сўнг ёки операция нисбатан муваффақиятли ўтган бўлсада, аммо натижаси беморнинг талабларига жавоб бермаганлиги сабабли, такрорий ринопластика операциялари ўтказилади.\nТакрорий операцияни бажариш билан жарроҳ ва бемор бурун шаклининг биринчи тузатишидан кўра кўпроқ қийинчиликларга дуч келишлари керак:\nИккинчи операцияни бажаришда шифокор ўзгартирилган тўқималар структураси билан ишлашга мажбур;\nжароҳатланган тўқимадир етарлича мослашувчан бўлмайди ва метаболик жараёнлар янада ёмонлашади;\nмавжуд кемирчак ўзгариш ҳосил қилиш учун этарли эмас ва сиз имплантларни ишлатишингиз керак бўлади;\nузоқ вақт давомида реабилитация даври.\nТакрорий муолажа унинг кутилмаганлиги билан фарқ қилади, шунинг учун баъзан шифокор операция вақтида хавфсиз тузатиш вариантларини излашга тўғри келади.\nТакрорий ринопластикани ён таъсири бирламчи аралашувга ўхшайди:\nшиш пайдо бўлиши;\nаралашув соҳасидаги яллиғланиш.\nУлар операциянинг табиий натижасидир, аммо аввалги тузатиш йўли билан ўзгартирилган ва тузалиб кетган тўқималар такрорий аралашувдан кейин уларнинг тикланишига анча муддат кетиши мумкин.\nШу сабабга кўра, такрорий ринопластиканинг асоратлари бўлиши мумкинлиги истисно этилмайди:\nқон томирларининг ёрилиши;\nбурун шакли ўзгариши;\nимплантдан воз кечиш;\nяллиғланиш асоратлари (абцесслар).\nТАКРОРИЙ РИНОПЛАСТИКА ОПЕРАЦИЯСИ\nБирламчи ринопластикадан фарқ - агар дастлабки тузатиш пайтида жарроҳ кемирчак жойлашуви ва уларнинг катталиги ҳақида ишончли маълумотга эга бўлса, такрорий аралашувни у ҳатто кўз юмиб ҳам амалга ошириши мумкин.\nПалпация текшируви ҳозирги пайтда кемирчакни ташқи кўриниши ва жойлашув ҳолати тўғрисида тўлиқ маълумот бера олмайди.\nШу муносабат билан такрорий операция жуда секин, аниқ ва бевосита амалга оширилади.\nЯраланган тўқиманинг мавжудлиги вазиятни мураккаблаштиради.\nБаъзида нуқсонни тузатиш учун кемирчак этишмовчилиги мавжуд, шифокор имплантдан фойдаланишга тўғри келади.\nТАКРОРИЙ ОПЕРАЦИЯНИ ҲАР ДОИМ ҲАМ АМАЛГА ОШИРИШ МУМКИНМИ?\nБаъзи ҳолларда бурун шаклининг дастлабки тузатишининг натижалари ўзгартирилмайди.\nКемирчак тўқималарининг этишмовчилиги ёки катта ярали ўзгаришлар унга ҳалақит бериши мумкин.\nмалакали пластик жарроҳ қайта ринопластикани рад этишга мажбур бўлади.\nАгар беморга бир неча шифокорлар томонидан такрорий ринопластика қилишга рад этилган бўлса ва сабабларини тушунтиришдан бош тортилса, иккинчи операцияни бажарадиган бошқа жарроҳни қидиришдан воз кечинг.\nМИЖОЗ УШБУ ҲОЛАТДА ШУНИ ТУШУНИШИ ЗАРУРКИ, У ФАҚАТГИНА ЎЗИНИ ТАШҚИ ЭСТЕТИК КЎРИНИШИНИ ЭМАС, БАЛКИ БУТУН СОҒЛИҒИНИ КАТТА ХАВФ ОСТИГА ҚЎЙИШИ МУМКИН\nСтатистикага кўра, тузатишни амалга оширган беморларнинг қарийб 10 фоизи шифокорга ўз шаклини тузатишга қайтадан мурожат қилишга мажбур бўлади.\nБунинг сабаби қуйидаги омиллар бўлиши мумкин:\nРинопластикадан кейин буруннинг ўлчами ва шакли беморнинг кутилган натижасидан сезиларли даражада фарқ қилади, унинг фикрича, қониқарсиз бўлади;\nбеморнинг нафаси заиф, у оғриқ ёки бош оғриғига дучор бўлади;\nЖарроҳликдан кейинги жароҳатлар аниқланади\nбурнида кичик чуқурчалар мавжуд;\nбурун пардевори эгрилиги;\nорган ассиметрик шаклга эга бўлиб, ҳар қандай йўналишда силжийди;\nолдинда бўлмаган ва дастлабки тузатиш пайтида режалаштирилмайдиган дўнгликнинг мавжудлиги.\nбурун «ўта тузатилган» кўринади ва юзга қараш бегона туюлади, юзнинг бошқа хусусиятлари билан ёмон мослашади\nБурунни қайта тузатишга қарши асосий кўрсатма биринчи тузатишдан кейин камида 6 ой вақт ўтиши зарур.\nБу даврда қон айланишини тикланиши ва яраланган тўқимани шаклланиши давом этади ва бир йилдан кейин қайта коррекцияга тайёр бўлади.\nБаъзи беморлар кўринадиган ёки функционал нуқсонлардан тезда халос бўлиш учун биринчи тузатишнинг ҳақиқий вақтини яширишга тайёр.\nТакрорий ринопластикадан сўнг реабилитация жараёни мураккаблашиб, давом этади. Бунинг сабаби, мавжуд ярали тўқима ва уни олиб ташлаш билан боғлиқ қайта жарроҳлик аралашуви. Одатда такрорий жарроҳликдан сўнг чоклар 7 кундан кейин чиқарилади, аммо шишлар уч ҳафта ёки бир ойгача давом этиши мумкин.\nШифолаш жараёни тезроқ ўтиши ва шиш пасайиши учун:\nоперациядан 3- 4 ҳафта ўтгач, фақат тана орқасида, юқори ёстиқда ёки тўшакда кўтарилган бош билан ухлаш;\nкўзойнак тақишдан воз кечиш (реабилитация даврида уларни линзалар билан алмаштириш);\nҳар қандай жисмоний фаолиятни истисно қилиш;\nюзни қуёш нуридан ҳимоя қилиш;\nМувозанатли овқатларни тановул қилинг, тузли,ёғли овқатлардан ташқари, ҳамда қаҳвадан ташқари;\nспиртли ичимликлар ва чекишдан сақланиш;\nшамоллаш касалликларидан сақланиш.


«КЎКРАГИМНИНГ ШАКЛИ ЎЗГАРДИ...» - 14 Июня 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная / Bosh sahifa » 2015 » Июнь » 14 » «КЎКРАГИМНИНГ ШАКЛИ ЎЗГАРДИ...»\n— Фарзандимни икки ёшигача эмиздим. Эмизишни тўхтатганимдан кейин кўкрагимнинг шакли ўзгарганини сездим. Буни тўғрилашнинг имкони борми?\nНигора, 23 ёш, Бухоро вилояти\nМуштарий саволига жавоб ҳамда кўкрак шаклини тиклаш борасидаги тавсиялар ҳақида олий тоифали шифокор, маммолог Севара МУФТИЗАДЕ таништиради.\nЭмизган аёлларнинг дарди бир...\nЛактация ҳамда давомий кўкрак сути билан гўдакни озиқлантириш натижасида кўкрак птози юзага келади. Бу ҳолат фарзандини эмизган аёлларнинг деярли барчасида учрайди. Аёл боласини эмизаётганида кўкрак безлари сутга тўлади, ҳажми катталашади, кўкрак териси чўзилади. Эмизиш жараёни бутунлай тўхтатилгандан сўнг эса сут безлари аввалги ҳолатига қайтади, ҳажми кичраяди, бироқ чўзилган кўкрак териси қисқармайди, аксинча осилиб қолади. Агар бу ҳолат аёл киши учун катта аҳамиятга эга ва у кўкрак шакли ва ҳажмини тиклашни хоҳласа, буни турли усуллар билан амалга ошириш мумкин.\nКўкрак соҳаси учун мўлжалланган махсус уқалаш муолажасини ҳар куни икки ой давомида бажариш лозим. Уқалаш учун бодом, кокос ёки канакунжут ёғи ҳамда бироз бўш вақт зарур. Иккала қўл кафтингизга озгина ёғдан олинг, бир қўлингиз кўкрак устида, иккинчиси эса остида бўлсин. Енгил айланма ҳаракатлар билан кўкракни 3-5 дақиқа давомида уқаланг. Муолажанинг самараси сезиларли бўлиши учун уни турли машқлар билан бирга амалга ошириш ҳам мумкин.\nУшбу ҳолатда энг яхши жисмоний машқ бу — сузишдир! Маслаҳатимиз ҳафтасига 2-3 марта 1 соатдан ҳовузда сузинг. Сузиш вақтида қуйидаги машқларни бажариш кўкрак шаклини тузатишда асқотади:\nДевордан итарилиш — ҳовуз деворига юзингиз билан қараб туриб, девордан ҳовузнинг ўрта қисмига қараб, қўлингиз билан гавдангизни 10 марта итаринг;\nҳиндча рақс — қўл кафтларингизни ҳинд халқи саломлашадиган каби кўринишга келтиринг. Дам кафтингизга босим беринг, дам бўшаштиринг. Бу машқни 10 марта такрорланг;\nҲовузда сузиш вақтида кўпроқ елка ва қўлларингизни ҳаракатлантиринг.\nТеридаги тиртиқлардан хавотирланманг!\nШифобаҳш гиёҳлардан тайёрланган аралашмадан кўкрак шаклини тиклаш жараёнида қўллаш теридаги тиртиқлардан халос бўлишда қўл келади. Аралашмани тайёрлаш учун 10 томчи розмарин, лаванда, ясмин ва апельсин ёғи ҳамда лимон шарбати, шунингдек, 100 мл. жожоба ёғини бир идишда яхшилаб аралаштириб, 24 соат давомида қоронғу жойда сақланг. ҳар куни уйқудан аввал бу аралашмани кўкрак терисига суртишни унутманг.\nУй шароитидаги усуллар фойда бермаса...\nМезотерапия — кўкрак шаклини тиклашга ҳамда теридаги тиртиқларни текислашга ёрдам берадиган биологик актив моддаларни тери остига юбориш усули. Аммо бу муолажанинг таъсири вақтинча эканлиги айтиб ўтмай иложи йўқ.\nКимёвий пиллинг — мевалардан олинган махсус кислоталар ёрдамида теридаги тиртиқлар текисланади. Аммо кўкрак шакли асл ҳолига қайтмайди.\nЛазер терапия — лазер нури ёрдамида кўкрак тери усти «текисланади», бу муолажада ҳам кўкрак шакли илгариги ҳолатига қайтмайди.\nПластик жарроҳлик — юқорида саналган машқ ва муолажалар ёрдам бермагандагина қўллаш тавсия этилади. Амалиётнинг кўлами аёлнинг кўкрагидаги муаммолари, хоҳиши ва саломатлигини инобатга олган ҳолда белгиланади. Анестезия, албатта, қўлланилади, фақат унинг турини шифокор тайинлайди. Айнан шу муолажанинг таъсири аёлда бир умрга сақланиб қолади.\nҲар қайси ҳолатда ҳам кўкрак шаклини илгариги ҳолатига қайтариш ёки ундан ҳам яхшироқ қилиш учун узоқ муддат, сабр ва маблағ талаб қилинишини айтиб ўтмасак бўлмас. Қунт билан ўз устингизда ишласангиз, ўзингиз истагандек гўзалликка эга бўлишингиз турган гап!\nКатегория: Foydali maslahatlar / Полезны советы | Просмотров: 3381 | Добавил: Yangilik, newsuz, uznews, xabarlar, habarlar, новости, Yangiliklar, ahborot, NEWS | Рейтинг: 0.0/0


ОИЛА ҚЎРҒОНИ БУЗИЛМАСИН (2019 йил 15 март. №5) » "Адолат ёлқини" газетаси расмий сайти\n"Адолат ёлқини" газетаси расмий сайти » Жараён » ОИЛА ҚЎРҒОНИ БУЗИЛМАСИН (2019 йил 15 март. №5)\nРаздел: Жараён Дата публикации: 29-04-2019, 15:25\nБакир Муродов (мақоладаги исм ва фамилиялар ўзгартирилган) турмуш ўртоғи Холида Муродова билан 2007 йилда никоҳдан ўтишган эди. Йиллар давомида оилада икки нафар фарзанд дунёга келди. Аввалида уларнинг муносабатларида тотувлик, ҳамжиҳатлик бордай эди. Аммо негадир йиллар ўтган сайин эр-хотиннинг тотувлигига дарз кета бошлади.\nНатижада Б. Муродов фуқаролик ишлари бўйича Зарбдор туман судига никоҳдан ажратишларини сўраб даъво аризаси ёзди. У ўзининг тинчлигини, манфаатини ўйлаб, оталик масъулиятини ҳам унутди. Фарзандлари тарбиясини турмуш ўртоғи Х. Муродованинг зиммасига юклаб қўйди.\nБироқ фуқаролик ишлари бўйича туман суди эр-хотиннинг ўзаро муносабатларини тиклашлари ва оилани бутун сақлаб қолишлари учун уларга аввал уч ой, кейин эса бир ой муддатга ярашиш муҳлати берди. 2018 йил ноябрь ойида эса суд Б. Муродовнинг даъво аризасини қаноатлантириш юзасидан ҳал қилув қарори чиқаради. Бироқ ўртадаги фарзандларнинг тақдирини ўйлаган Х. Муродова суднинг мазкур қароридан норози бўлиб, апелляция шикояти ёзади.\nУшбу иш яқинда фуқаролик ишлари бўйича вилоят судида апелляция инстанциясида кўриб чиқилди. Суд биринчи инстанция судида Б. Муродов томонидан никоҳдан ажрашиш учун келтирилган важларнинг етарли эмаслигини, Х. Муродовада ҳам, Б. Муродовда ҳам оилани қайтадан тиклаш учун имкониятлар мавжуд эканлигини эътироф этди. Судда Холида Муродова ҳақиқатан ҳам сўнгги пайтларда оилада турли сабаблар билан жанжаллар бўлганлигини, лекин бу ўзаро тортишувлар оиланинг бузилиб кетишига асос бўлолмаслигини таъкидлади.\nЎзбекистон Республикаси Олий Суди Пленумининг 2011 йил 20 июлдаги "Судлар томонидан никоҳдан ажратишга оид ишлар бўйича қонунчиликни қўллаш амалиёти тўғрисида"ги Қарорининг 16-бандига кўра, никоҳдан ажратиш тўғрисидаги талаб фақат эр-хотин бундан буён бирга ҳаёт кечиришларининг ва оила батамом бузилганлиги сабабли уни сақлаб қолишнинг иложи йўқлиги аниқланган ҳолдагина қаноатлантирилиши мумкин. Бундан ташқари суд даъво аризасини кўриб чиқишда инсонпарварлик, тамойили асосида икки нафар фарзанднинг тақдирини ҳам ҳисобга олди.\nАпелляция суди ҳали оилани сақлаб қолиш имкониятлари мавжуд эканлигини эътиборга олди ва биринчи инстанция судининг қарорини бекор қилди. Х. Муродованинг аризасини қаноатлантиришни лозим топди.\nвилоят прокуратурасининг бўлим прокурори. dle 10.2 скачать , Быстрый торрент трекер КиноСвин рунета\nHermanbak 20 июня 2019 14:21\n---- Я очень рад был с вами пообщаться ---- аренда офиса ---- Крутотень какая ты посмотри ---- офис на волочаевской ---- Почерк мастера всегда видно ---- Банк Авангард личный кабинет ---- Гляньте какие крутые офисы там ---- viagra online fast shipping\nМамлакатимизда суд-ҳуқуқ соҳасида амалга оширилаётган кенг ислоҳотлар сабабли сўнгги йилларда суд амалиётида ишларни аҳолининг кенг қатлами иштирокида сайёр суд мажлисларида кўриш тажрибаси тобора жамият ҳаётига чуқур кириб...


'Ўшда ўзбекнинг ўз бозори, қирғизнинг ўз бозори бор' - BBC News O'zbek\n'Ўшда ўзбекнинг ўз бозори, қирғизнинг ўз бозори бор'\nImage caption Ҳар бир жамоа ўзига бозор ташкил этгани ишончсизлик нишонаси\nЎш шаҳрида истиқомат қиладиган инсонлар маҳаллий ўзбеклар билан қирғизлар ўртасидаги ишончсизлик ҳамон сақланиб қолаётганини айтадилар.\nБуни шаҳарнинг турли мавзеларида янги-янги бозорлар пайдо бўлганида кўриш мумкин.\nЎшликларнинг Би-би-си билан суҳбатларида айтишларича, шаҳарнинг маҳаллий аҳоли "Калинин кўча" деб атайдиган қисмида, "Ўн адир"да 2010 йил июн ойидаги қирғизлар билан ўзбеклар ўртасидаги қонли тўқнашувлардан кейин янги деҳқон ва буюм бозорлари ташкил этилган.\n"Ҳозир "Бир адир"нинг ўзининг бозори бор, "Западний"да алоҳида бозор очилган, ОблГАИ томон, Навоий кўчасидаги одамлар ўзлари бозор очиб олишган. Ўзбек алоҳида, қирғиз алоҳида", дейди ўшлик Муаззам опа.\n"Лекин ўзбеклар янги ошхона, сомсахоналар очишаяпти. Ўша тамаддихоналарга ҳам бошқа миллат вакиллари овқатланишга кириб туришипти. Бировнинг бировга иши бўлаётгани йўқ", дейди Муаззам опа.\nБозорларда озиқ-овқат маҳсулотларининг нархлари ўтган йилнинг баҳор ойларига солиштирганда қимматлиги кузатилаяпти.\n"Бир кило сабзи 35-40 сомга чиқиб кетди. Сабзи ҳам шунча қиммат бўлганми ҳеч замонда?", дейди ўшлик Манзура опа.\nШу кеча-кундузда 1 АҚШ доллари қарийб 47 Қирғизистон соми қийматида баҳоланаяпти.\nБундай шароитда одамлар қандай рўзғор тебратишаяпти, деган саволга, кўпчилик болаларини Россияга чиқариб юборган, дея жавоб қайтаради Манзура опа.\nРоссияда меҳнат муҳожирига айланганлар кўплаб ўзбек оилаларининг ягона даромад манбаи бўлиб туриптилар.\nҚирғизистон расмийлари қонли ҳодисалардан кейин ўн минглаб ўзбекларнинг Россияга чиқиб кетганини айтганлар.\nЎшликлар уйлари куйган, вайрон бўлган кишиларга халқаро ташкилотлар катта ёрдам кўрсатганини айтишади.\nОврўпода Хавфсизлик ва Ҳамкорлик ташкилоти, Халқаро Қизил Хоч ташкилоти, АҚШнинг USAID, маҳаллий "Меҳр-шафқат" ташкилоти кўмаклари билан хонадонлари вайрон бўлганлар икки хонадан иборат уйлар қуриб олишган.\n"Уйни қуриб олиш ҳеч нарса эмас. Тинчлик бўлса, кўчада ухлаб бўлса ҳам кунни ўтказса бўлади. Лекин ўлганларни ким тирилтириб беради", дейди ўшлик онахонлардан бири.\nОнахон ўтган йилги даҳшатли ҳодисалар, инсонларнинг ўз кўзлари билан кўрганлари инсонларнинг саломатлигига жиддий путур етказганини айтади.\n"Ўша воқеалар туфайли кимдир инфаркт бўлиб оламдан ўтди, маҳалламизда кимнингдир юрак хуружи тутадиган бўлиб қолди, кимнингдир қон босими кўтарилиб кетадиган бўлиб қолди. Бу кунни ҳеч ким унута олмайди. Мана 70 йил олдин Германия фашистлари мамлакатимизга ҳужум қилганлари учун ҳозиргача немис-фашистларини ёмон кўрамиз-ку. Қанча замонлар ўтиб кетган бўлса ҳам бир умр эсимиздан чиқмайди", дейди ўшлик аёл.


Рамазон ҳайити муносабати билан берилган дам олиш кунларида пойтахтга саёҳат ташкил этилди | gulobod.uz\nБутунжаҳон туризм ташкилоти маълумотларига кўра, кейинги йилларда дунё бўйлаб туризм соҳаси тобора кенгайиб бормоқда. Юртимизга ташриф буюрувчи сайёҳларнинг ўртача ёши 2010 йилда 60 ёшни ташкил этган бўлса, бугунги кунга келиб 45 ёшни ташкил этади. Бу эса мамлакатимизга ташриф буюрувчи туристларнинг янада кўпайиб бораётганлигини кўрсатади. Мамлакатимизда ички туризмни ривожлантириш борасидаги саъй-ҳаракатлар натижасида маҳаллий туристлар сони ортиб бораётгани қувонарли ҳол. Самарқанд тумани ҳокимлиги ва ёшлар ишлари агентлиги ташаббуси билан ташкил этилган ана шундай саёҳатга тумандаги барча маҳалла ёшлар етакчилари, мактабгача таълим тизими ходимлари ҳамда маҳаллий аҳоли, хотин-қизлар жалб қилинди.\nМуқаддас Рамазон ойи арафасида дам олиш кунларини мазмунли ўтказиш, ички туризмни ривожлантириш мақсадида ташкил этилган тадбирда дастлаб, туман ҳокими Сирожиддин Усманов туман ёшлари билан самимий суҳбат қурди. Мамлакатимизда туризм турларини янада диверсификациялаш, юртимизга туристларни фаол жалб қилиш бўйича устувор мақсад ва вазифаларни белгилаш, меҳмонлар оқимини янада ошириш, кўрсатилаётган туризм хизматлари сифатини яхшилаш ҳамда туристларга мўлжалланган туризм инфратузилмасини яратилишини таъминлаш борасида амалга оширилаётган ислоҳотларга алоҳида тўхталди.\nШундан сўнг туман ҳокими ёшларга пойтахтимиздаги тарихий обидарлар, диққатга сазовор жойларни зиёрат қилиб қайтишда оқ йўл тилади.\nШуни алоҳида таъкидлаш жоизки, мамлакатимиз туризмни айниқса, зиёрат туризмини ривожлантириш учун етарли салоҳиятга эга ва бу борада салмоқли ишлар қилинди. Юртимизга туристларни жалб қилиш учун уларнинг хоҳишларини ўрганиш, қолаверса, уларнинг талабларидан келиб чиқиб, етарли шарт-шароитлар, тегишли инфратузилма объектлари яратилди.\nЭрта тонгдан Тошкентга йўл олган ёшлар кун давомида тарихий обидалар, диққатга сазовор масканларида бўлиб, пойтахтимизнинг буюк тарихи ва бугуни тўғрисида кенг маълумотларга эга бўлиб қайтишди.


Карантин: фуқаролар электр ва табиий газ учун тўловларни тўлаши керак\nЖами овоз: 13189 та.\nЖами овоз: 11137 та.\nБугун АОКА ҳузуридаги штабда Бош прокуратура ҳузуридаги Мажбурий ижро бюроси директори ўринбосари Шавкат Ҳайдаров иштирокида брифинг ўтказилди.\n❗Мажбурий ижро бюроси фаолиятида фуқароларимизнинг бевосита иштироки билан амалга оширилиши лозим бўлган муҳим ҳаракатларни амалга оширишда хавфсизлик ва санитария-гигиения талабларига риоя этиш чоралари кўрилади.\n❗Мажбурий ижро бюроси ходимлари тўлов маданияти ва ижро интизомига риоя этувчи ва асосийси қарздор бўлмаган фуқароларни безовта қилмайди!\n❗Карантин жараёни фуқароларда фойдаланилган электр ва табиий газ учун тўловларни амалга оширмаса ҳам бўлар экан, деган нотўғри фикрни уйғотмаслиги лозим!\n❗Истеъмолчиларимиз энди ўз хонадонларидан чиқмаган ҳолда, коммунал хизматлар учун тўловларни электрон тарзда “PayMe”, “Paynet”, “Click”, “UPay” ва бошқа мобиль тўлов тизимлари орқали тўлаб боришлари мумкин.\n❗Бюронинг расмий “mib.uz” сайти орқали истеъмолчиларимиз энергия ресурслари ва қаттий маиший чиқиндилар бўйича мавжуд қарздорликлар тўғрисидаги маълумотларга эга бўлишлари ҳамда аниқланган қарздорликларни электрон-онлайн тарзда бартараф этишлари мумкин.\n❗Бюро органларида фуқароларни қабул қилиш масофадан туриб, онлайн тарзда амалга оширилиши жорий этилди.\n❗Бюро фаолиятига оид ҳар қандай масала юзасидан туну-кун фаолият кўрсатаётган “Call center” марказининг қисқа “1107” рақамли ишонч телефони қабул қилинмоқда\nКиритилди: 12:09 26.03.2020. Ўқилди: 2237 марта. Фикрлар сони: 0 та.\nАнглияда коронавирус тарқалишига "Атлетико" мухлислари...


Таиланд мудофаа вазири Бангкокдаги портлашни иқтисодиёт ва сайёҳликка зарба бериш мақсадида қилинганини айтмоқда\n23:42 / 17.08.2015\nТаиланд мудофаа вазири Правит Вонгсуван Бангкокдаги портлаш ташкилотчиларининг мақсади мамлакат иқтисодиёти ва сайёҳликка зарба беришдан иборат бўлган, деб айтди. Бу ҳақда Reuters ахборот агентлиги хабар бермоқда.\n“Жиноятчилар иқтисодиёт ва сайёҳликни барбод қилишмоқчи бўлди, шунинг учун ҳам улар портлаш жойи сифатида сайёҳлик ҳудудининг марказини танлашди”, деб айтди вазир.\nПортлаш Бангкокдаги энг яхши меҳмонхоналар, савдо марказлари, офислар ва шифохоналар ёнидаги гавжум чорраҳада тўрт юзли Брахма – Erawan Shrine’нинг ҳайкали ёнида содир этилди. Ушбу ҳайкал айниқса Шарқий Осиё ва Хитойдан ташриф буюрувчи сайёҳлар орасида энг оммалашган диққатга сазовор жой ҳисобланади.\nМамлакат ҳукумати портлашга қарши жавоб чораларини мувофиқлаштириш бўйича махсус комиссия ташкил қилмоқчи.\nАввалроқ портлаш қурбонлари сони 27 кишига етгани маълум қилинганди.


Украинада сўнгги бир кунда 18 одам ҳалок бўлди\nУкраина шарқидаги Луганск вилояти “Счастье” шаҳридаги отишмада тўрт киши ҳалок бўлди, беш киши эса жарохатланди.\nЛуганск вилояти маъмурияти маълумотига кўра, ҳалок бўлганларнинг барчаси аёллар бўлиб, улар снаряд тушган кафенинг ишчилари бўлган.\nЖароҳатланганлардан уч нафари аҳволи оғир экани айтилмоқда.\nДонецк вилоятидаги “Горняк” посёлкасидаги отишма ҳам уч аёл ўлгани хабар қилинди.\nДебальцево шаҳрида қуролли тўқнаувлар давом этмоқда. Украина расмийлари хабарига кўра, бир кунда бу ҳудудда 11 ҳарбий ҳалок бўлган, тахминан 40 аскар жароҳатланган.\nУНН агентлиги хабарига кўра, Минск келишувларига амал қилиш мақсадида Украина қўшинларига 13 февралдан бошлаб артеллерия қўллаш тақиқланган.\n12 февраль оқшомида Минскда ўтган музокаралардан сўнг"Нормандия тўртлиги" - Украина, Россия, Германия ва Франция раҳбарлари Украинада ўт очишни тўхтатиш ва оғир техникани жанг майдонидан олиш бўйича келишувга эришган.


WSJ: Америка давлат департаменти ходимлари раҳбариятидан норози\n09:27 / 05.07.2017\nАҚШ давлат департаменти (ташқи ишлар вазирлиги) ва АҚШ Халқаро тараққиёт агентлигининг минглаб ходимлари идоралари келажаги ҳамда АҚШ президенти Дональд Трамп маъмурияти томонидан қўллаб-қувватлаш йўқлигидан ташвишда. Бундан ташқари, давлат котиби Рекс Тиллерсон ҳам ходимларга эътиборсиз, деб ёзади The Wall Street Journal нашри консалтинг фирмаси ҳисоботига асосланган ҳолда.\nГазетанинг ёзишича, ҳисобот 5 июль куни ходимлар орасида тарқатилиши керак. Таъкидланишича, у давлат органи бюджети кескин қисқартирилган шароитда давлат департаментини қайта шакллантиришга уринаётган АҚШ давлат котиби учун махсус тайёрланган.\nДавлат департаменти ва АҚШ Халқаро тараққиёт агентлигининг 35 мингдан ортиқ ходимларидан аксарияти идоралар ишидан норозиликларини изҳор қилишган ҳамда Трамп маъмурияти ва Тиллерсон раҳбарлиги юзасидан хавотирларини маълум қилишган.\n"Одамлар ўзларига савол беришмоқда: ушбу икки гуруҳ АҚШ манфаатларини илгари суришда давлат департаментининг муҳим ролини англашадими?", — дейилади ҳисоботда. Тадқиқотда, шунингдек, "одамлар келажак хусусида ишонч билан гапиришмаяпти", деб таъкидланган. "Бу борада аниқ дастур йўқлиги турли миш-мишлар кўпайишига ҳамда олдинда уларни нима кутиб тургани борасида хавотирлар пайдо бўлишига олиб келмоқда", — дейилади ҳужжатда.\nГазетага кўра, давлат департаменти ходимлари бюджетни қисқартириш ва ходимларни ишдан бўшатиш режалари бўйича ваҳима кўтаришмоқда.\nХабарларга қараганда, 110 саҳифали ҳисобот учун давлат департаменти Insigniam консалтинг фирмасига 1,1 миллион долларга яқин маблағ тўлаган. Умуман, тадқиқотда икки идоранинг 35386 ходими қатнашган. Уларга Тиллерсонга "бевосита" мурожаат қилиш тавсия қилинган.


Қирғизистон Тожикистон билан чегарадаги постлардан бирини беркитмоқчи - 0\nҚирғизистон Тожикистон билан чегарадаги постлардан бирини беркитмоқчи\nҚирғизистон Тожикистон билан чегарадаги назорат Ўтиш постларидан бирини беркитмоқчи. Бу ҳақда бош вазир ўринбосари Акрам Мадумаров парламентнинг 12 май кунги мажлисида маълум қилди.\nДепутат Таабалди Тиллаев чегара масалалари ҳал бўлмагунга қадар Тожикистон билан чегаралар беркитилишини таклиф қилди, унинг таъкидлашича можаролар туфайли маҳаллий аҳоли ва чегарачилар зиён кўрмоқда.\nБош вазир ўринбосари Акрам Мадумаров Қирғизистон раҳбарияти шундай қадам қўйиши керак деган фикрни айтди.\n«Бугунги кунда биз иқтисодий босим ричагини бой бердик. Ўзбекистон ва Тожикистон ўртасида ҳозир 16 та назорат ўтиш пункти бор, 2017-2018 йилга қадар чегарадан ҳеч кимни ўтказишмаган эди. Тўғри, ҳозир Сўғд вилоятида Қирғизистон билан чегарада муҳтожлик бор. 2-3 кун мобайнида биз «Қайрағач» постини ёпамиз, коронавинус тарқалиши боис уларнинг ўзлари бизга шу масалада мурожаат қилдилар. Аммо «Қизил-Бел» постини ҳозирча ёпа олмаймиз – халқаро келишув бор. Бизнинг фуқаролар ҳам савдо билан шуғулланишини ва чегарадан маҳсулот олиб келишини унутмаслигимиз керак. Иқтисодий босимдан фойдалансак фуқароларга зиён етказиб қўйишимиз мумкин. Ҳозирча битта пунктни беркитамиз», -деди Мадумаров.\n8 май куни Қирғизстон -Тожикистон чегарасида можара 4 гектар ердан фойдаланиш оқибатида келиб чиқди, Тожикистон картага асосланиб бу ҳудудни ўзиники дейди ва шу сабабли қишлоқ аҳолиси қирғизистонликларни ҳайдаб чиқардилар. Тўқнашув вақтида уч нафар қирғизистонлик чегарачи ўқ отар қуролдан жароҳатланди, улардан бирининг аҳволи оғир экани айтилмоқда. Можаро вақтида ёниб кетган беш хонали уйнинг тахминий баҳоси бир миллион сом (12,8 минг долларга яқин) дея баҳоланмоқда.\nШу билан бирга тожик томони можаро учун маъсулиятни қирғиз чегарачиларининг зиммасига юклади, ҳамда «фуқаролар ва қўшни мамлакат ҳарбий хизматчлари ўртасидаги қарамма-қаршилик туфайли Тожикистоннинг икки фуқароси оғир жароҳат олгани» ҳақида баёнот берди. Бунинг натижасида Қирғизистон ва Тожикистон 8 май кунги чегара можароси туфайли ўзаро норозилик нота алмашди.\nМай ойининг пенсияси уйларга етказилмайди\nДепутат Элвира Сурабалдиева Бишкек мэрининг қарорини танқид қилди


Билмаган мавзусига аралашган одам ютқазади – oliymahad.uz\nБилмаган мавзусига аралашган одам ютқазади\nЖорий йилнинг 26-март куни Имом Бухорий номидаги Тошкент ислом институтида “Ислом: моҳият ва талқин” мавзусида маънавий-маърифий тадбир ўтказилди. Унда Тошкент ислом институти Матбуот хизмати котиби Аброр Мухтор Али, аёл устоз-ходимлар ва институтнинг барча талаба қизлари иштирок этди.\nТадбирда устоз сўзга чиқиб, ҳозирги кунгача давом этиб келаётган турли оқимлар, уларнинг зарарлари ҳақида атрофлича тўхталиб ўтди. Шунингдек интернетдан оқиб келаётган турли хил ахборот ва маълумотларни таҳлил қилиш, уларга муносабат билдириш, оқибатда ҳар хил фитналарга сабаб бўлиб қолишини таъкидлаб ўтди. Диний саводсизликка барҳам бериш лозимлиги айтди. Ҳамма вақт билмаган мавзусига аралашган одам ютқазади, биз бугунги кундаги турли ихтилофларга барҳам беришимиз, бидъатларга қарши қаттиқ туришимиз лозим. Бу борада сиз талаба қизларнинг вазифангиз улкандир…”, деди устоз.\nҚизғин ва мазмунли тарзда ўтган суҳбатда талаба қизлар ўзларини қизиқтирган саволларга устоз томонидан жавоб олдилар.\nТадбир сўнгида Янги Зеландиядаги террористик ҳуруж туфайли ҳалок бўлган мусулмонлар ҳақларига бағишланган хатми Қуръон дуоси ўқилди.\nталабалар билан ишлаш бўлими,\nталаба қизлар билан ишлаш бўйича услубчи З.Суярова\n721700cookie-checkБилмаган мавзусига аралашган одам ютқазадиno\nОлдингиҒайб илми Аллоҳга хосдирКейингиАфв фазилати


Онлайн ишлаётган ходимнинг ҳуқуқлари қандай? – Fikrat.uz\nТўғри, меҳнат қонунчилигида масофавий ишлаш бўйича нормалар мавжуд эмас. Аммо Президентининг 2020 йил 19 мартдаги “Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги фармони билан бунга имконият яратилди.\nФармонга мувофиқ, Бандлик ва меҳнат муносабатлари вазирининг буйруғи билан “Карантинга оид чоралар амал қилиш даврида ходимларни масофавий иш усулида, мослашувчан иш графигида ёки уйда ишлашга ўтказишнинг вақтинчалик тартиби тўғрисидаги низом” ишлаб чиқилди.\nКарантин даврида иш берувчилар ходимларнинг розилиги билан уларни масофавий иш усулида ишлашга ўтказишлари мумкин.\nХодимни бундай иш усулига ўтказиш меҳнат шартномасини ўзгартириш ҳисобланади. Меҳнат шартномасига масофавий иш усулини қўллаш бўйича тарафларнинг келишувига кўра қўшимчалар киритилади.\nМасофавий ишда ишловчи ходим иш вақтини ўз хоҳишига кўра тақсимланишини ҳисобга олган ҳолда, у томонидан бажарилган ишлар учун бир баравар миқдорида меҳнат ҳақи тўланади.\nХодим масофавий ишга ўтказилганда унинг таътиллар жадвалига мувофиқ меҳнат таътили, вақтинча меҳнатга лаёқатсизлик бўйича нафақа олиш ҳамда қонун ҳужжатларида ва жамоа шартномасида назарда тутилган бошқа ҳуқуқлари сақлаб қолинади.\nИзоҳ қолдиринг Онлайн ишлаётган ходимнинг ҳуқуқлари қандай?\n16:26 / 03.05.2020 04.08.2020 22815 0\n16:08 / 06.04.2020 14.09.2020 26235 0


Жўра бобо Ёдгоров: «Мени ёшимга эмас, бўйимга қараб фронтга жўнатишган»\nСовуқ урушнинг шамоли ҳар бир хонадон, ҳар бир гўшада кезиб юрган пайт. Чироқчининг забардаст йигитлари қатори Жўра ака ҳам яқинлари, қишлоқдошлари билан хайрлашиб фронтга отланди. Йиғилганлар «ой бориб, омон қайт» дея кузатиб қолдилар.\nМустақиллик бор экан, у улуғланиши шарт. Бу ўзбек йигитларини мардликка, жасоратга, чин эркакликка ундайди. Янги Президент чорлаётган ...\n#футбол - 738


Асрий орзу армон бўлиб қолмади! - Уч илдиз\nАсрий орзу армон бўлиб қолмади!\nby Тўлқин Эшбек · 12.06.2020\nИнсон улуғ орзулар оғушида яшайди.\nБир қизиқ ҳол шуки, ўша орзуларга эришгач, худди ўзи бўлиб қолгандек, бепарво кетаверадиганлар кўп бўлади.\nБу ютуқдан шод бўлиб мақола ёзганларни «хушомадгўй», «лаганбардор» дея маломат қиладиганлар ижтимоий тармоқларда урчиб кетади…\nБиз — ўтган асрнинг саксонинчи йилларида талаба бўлган авлодга ўша даврда «Ўзбек тили давлат тили бўлади» дейишса, юракўйноғи бўлиб қолар эдик. «Амир Темурга ҳайкал қўйилади» десалар, бизни синаб кўриш учун атай «провакация» қилмаяптимикин, дея ҳушёр тортар эдик. Диний эркинлик бўлади, одамлар бемалол мачитларга чиқади, ҳатто ҳаж ва умрага ҳам бемалол бориб-келади, деган гапни эшитиш ҳам хатарли эди… Ўзбеклар чет элларга беамалол бориб келаверади, хорижга нега бординг, деб ҳеч ким сўроқ қилмайди, деган гапга ишонмасдик. Ўзбекистоннинг ўзида енгил автомобиллар ишлаб чиқарилади, деган гапни тасаввурингга ҳам сиғдира олмасдинг. Ўзбекистон мустақил бўлади, деган гапни айтганнинг тили, эшитганнинг қулоғи кесилиб кетиши ҳеч гап эмасди…\nБугун буларнинг барчаси оддий воқеликка, ҳаётимиз мазмунига айланиб кетди. Юртимиз мустақиллиги берган юзлаб неъматлар ҳақида фахр-ифтихор билан гапиришимиз мумкин. Бироқ энди бу ҳақда мароқ билан эшитадиган одамни тополмайсан. Шундоқ бўлиши керак эди-да, бошқача бўлиши мумкин эмас-ку, дея энсаси қотади эшитганларнинг… Майли, шунисига ҳам шукр!\nЯқин-яқинларгача Ўзбекистонда етиштирилаётган пахта толаси 100 фоиз ўзимизда қайта ишланади, деган гапни ҳам унча-мунча одам ҳазм қила олмасди. Бу — юртимизнинг дон мустақиллигига эришишидан ҳам улканроқ ютуғимиз ҳисобланади.\nҚуйидаги мақоланинг ҳар бир сатрини ҳаяжон ила ўқидим. Баъзи факт ва рақамлар, ақл бовар қилмас маълумотларни мутолаа қилаётиб, қувончимдан кўзимдан ёш чиқиб кетди. Шундоқ дориломон кунларга етказгани учун Яратганга шукроналар айтдим, шижоатли, халқпарвар Юртбошимга ташаккурлар изҳор қилгим келди, меҳнаткаш элимизга, тадбиркорларимизга, ишбилармон ҳамкорларимизга тасаннолар айтдим.\nБу мақолани шунчаки ўқиманг. Унинг ҳар бир сатрида оқилона сиёсатимиз самараси, қадоқ қўлли деҳқонларимиздан тортиб, шунча ишни уддалаётган ишбилармонларимизнинг шижоатларини ҳис этиб ўқинг. Бир бора эмас, такрор-батакрор мутолаа қилинг. Шеър каби ёдлаб олсангиз ҳам арзийди уни.\nҳалқ депутатлари Олмазор туман Кенгаши депутати, публицист\nАсрий орзу: Республикада етиштирилаётган пахта толаси 100 фоиз қайта ишланмоқда\nМамлакатимиз иқтисодий ўсишида тўқимачилик ва тикув-трикотаж саноатининг алоҳида ўрни бор. Шу сабабли, тизимда амалга оширилган ислоҳотлар ўзининг ижобий самарасини ҳар жиҳатдан кўрсата олди.\n2016-2020 йиллар мобайнида ип-калава ишлаб чиқариш 1,7 баробарга, ип-газлама 2 баробарга, трикотаж мато 1,8 баробарга, тайёр тикув маҳсулотлари 2,7 баробарга ва пайпоқ маҳсулотлари 5,4 баробарга ўсгани фикримиз исботидир.\n2017-2019 йилларда тўқимачилик ва тикув-трикотаж соҳасида 184 янги лойиҳа амалга оширилиши ҳисобига 33 мингдан ортиқ янги иш ўрни яратилди. Маҳсулот экспорт ҳажми 2016 йилдаги 1,1 миллиард доллардан 2019 йилда 2,2 миллиард долларга етказилди.\nМиллий матбуот марказида «Ўзтўқимачиликсаноат» уюшмаси томонидан ташкил этилган матбуот анжуманида айнан соҳада эришилган муваффақиятлар ҳақида маълумот берилар экан, унда бугунги ҳолат ва коронавирус пандемиясидан сўнг кутилаётган ўзгаришлар, кластер ва уни ривожлантириш истиқболларига алоҳида эътибор қаратилди.\n«Ўзтўқимачиликсаноат» уюшмаси раиси Илҳом Ҳайдаровнинг таъкидлашича, юртимизда етиштирилган пахта толасини қайта ишловчи корхоналар қуввати 2010 йилда 270 минг тоннани, яъни атиги 27 фоизни ташкил этган. 2017-2019 йилларда маҳаллий тўқимачилик корхоналарининг замонавий технологик ускуналар билан қайта жиҳозланиши ва рақамлаштириш туфайли пахтани қайта ишлаш 920 минг тоннага етказилган. Бунда ўсиш 2010 йилга нисбатан 3,2 баробарга, яъни 80 фоизни кўрсатди. Энди 2020 йилнинг биринчи ярим йиллиги натижалари ҳақида. Қувватлар 1030 минг тоннага етказилиб, асрий орзу – мамлакатда етиштирилаётган пахта толасини 100 фоиз қайта ишлаш имкониятига эришилган.\nТаъкидлаш керакки, тизимда пахта-тўқимачилик кластерлар фаолияти жорий этилиши ҳам катта ютуқлардан. Дастлаб 2017 йилда тўқимачилик корхоналари томонидан тажриба тариқасида Навоий вилояти Қизилтепа туманида кластер тизими жорий этилган эди. Бу борада орттирилган тажриба туфайли 2020 йилда пахта-тўқимачилик кластери сони 96 тага, ер майдони эса 913 минг 17 гектарни ташкил этмоқда.\n– Президентимизнинг 2020 йил 5 майдаги «Тўқимачилик ва тикув-трикотаж саноатини қўллаб-қувватлашга доир кечиктириб бўлмайдиган чора-тадбирлар тўғрисида»ги фармони қабул қилинди, – деди Илҳом Ҳайдаров. – Унга кўра, саноат корхоналарига бир қатор имтиёзлар берилди. Масалан, фармонга асосан маҳаллий тўқимачилик корхоналарига биржа савдоларида 2020 йил 1 апрелга қадар миллий валютада сотилган пахта толаси учун якуний ҳисоб-китобларни амалга ошириш муддати 90 кундан 150 кунгача узайтирилиши, 2020 йил 1 майдан 31 декабрга қадар қўшилган қиймат солиғини қайтаришнинг соддалаштирилган тартиби амал қилиниши кабилар шулар жумласидан. Пандемия шароитида тезкор кўрилган чора-тадбирлар натижасида корхоналар фаолияти қайта тикланди ва барча иш ўринлари сақлаб қолинди, маҳсулотни ишлаб чиқариш ва экспорт суръатлари ўсишда давом этди. Бундан ташқари, мавжуд карантин қоидаларига қатъий риоя қилган ҳолда тўқимачилик ва тикув-трикотаж корхоналари аҳолига ҳимоя ниқоблари ва комбинезонларини етказиб бериб, уларнинг кунлик ишлаб чиқарилишини 6 миллион донадан оширишга эришилди. Ҳатто, апрель ойининг ўрталаридан ҳимоя ниқобларимиз Россия, Украина, Франция, Қувайт, АҚШ каби давлатларга экспорт қилина бошланди.\nМатбуот анжуманида жорий йилнинг 5 ойлик натижаларига ҳам аҳамият қаратилди. Хусусан, январь-май ойларида саноат маҳсулотларининг ишлаб чиқариш ҳажми 8,3 триллион сўмни ташкил этди. Бу эса ўтган йилнинг шу даврига нисбатан ўсиш суръати 108,1 фоиз, прогноз кўрсаткичи 103 фоизга бажарилди, демакдир. Жорий йил 1 июнь ҳолатига кўра, 12 лойиҳа амалиётга татбиқ этилиб, 2 минг 200 янги иш ўрни яратилди.\nШунингдек, жорий йилнинг биринчи ярим йиллигида саноат маҳсулотларининг ишлаб чиқариш ҳажмини 10,2 триллион сўмга олиб чиқиш ва ўтган йил даврига нисбатан ўсиш суръатини 106,2 фоизга етказиш уюшманинг асосий мақсади. Энг муҳими, пандемиянинг мамлакат иқтисодиётига таъсирини камайтиришда ҳудудларда янги корхоналарни ташкил этиш ва аҳолини иш билан таъминлаш саноат тармоғидаги бугуннинг долзарб масаласидир.\nИшлайман, деганга иш топилади!\nГенерал Жамила опа\nPrevious story Шавкат Мирзиёев: Илмли одамлар – мамлакатимизнинг олтин фонди


МТВ боғчаларни очишга тайёргарлик кўрилаётганини маълум қилди (видео) — Sof.uz\nЖАҲОН 32,463,156 23,957,989 988,550\nЎЗБЕКИСТОН 53,966 50,441 447\n6.08 12:18 481 Ўзбекистон\nМактабгача таълим вазирлиги боғчаларнинг фаолиятини тиклашга тайёргарлик кўрилаётганини маълум қилди.\n«Мактабгача таълим ташкилотларида коронавирус инфекцияси пандемияси сабабли тўхтатилган фаолият жараёнини тиклашга тайёргарлик ишлари олиб борилмоқда. Ушбу фаолиятни тиклашдан мақсад, ходимлар ва тарбияланувчилар учун хавфсиз муҳитни таъминлаш орқали, болаларни нормал маиший ҳаёт, ўйинлар ва таълим жараёнига қайтаришдир.\nБунда вирус тарқалиши ва уни юқтириб олиш хавфини бартараф этиш мақсадида жорий этилган тақиқ чораларини ҳисобга олган ҳолда, қўшимча хавфсизлик чоралари ҳам татбиқ этилиши кўзда тутилган. Аммо болалар ўртасидаги оралиқ масофа, уларнинг ижтимоий фаоллиги, амалий машғулотлари ва ривожлантирувчи ўйинларига халақит бермаслиги лозим», дейилади вазирлик ахборот хизмати томонидан тарқатилган хабарда.\nМТВ томонидан UNICEF кўмагида тайёрланган пандемия шароитида боғчаларда иш жараёни қандай тамойиллар асосида ташкил этилиши ҳақидаги видеороликда ота-оналарга имкон қадар болаларни уйда олиб ўтириш тавсия қилинган. Агар бунинг иложи бўлмаган тақдирда мактабгача таълим муассасасида барча эҳтиёт чоралари таъминланганига ишонч ҳосил қилиш сўралган. Жумладан:\n– болалар боғчаси яшил ёки сариқ ҳудудда бўлиши керак;\n– ходимлар коронавирус тарқалишининг олдини олиш бўйича ўқитилган бўлиши лозим;\n– боғча биноси ва ҳудуди дезинфекция қилиниши шарт;\n– мактабгача таълим ташкилотида узлуксиз сув таъминоти тизими ёки етарли миқдорда сув захираси бўлиши шарт;\n– ҳар бир гуруҳ учун болаларнинг боғчага келиши жадвали бўлиши керак;\n– ҳар душанба куни ота-оналар пакетга солинган бир марталик қоғоз сочиқлар ёки кўп марта ишлатиладиган бешта тоза сочиқлар, ишлатилган сочиқлар учун алоҳида пакетлар олиб келишлари керак;\n– боғчага келаётган болаларда тиббий ниқоб бўлиши ва кириш жойида 2 метрлик ижтимоий масофа сақланиши зарур\n– боғчага ўйинчоқлар, озиқ-овқат маҳсулотлари ва ичимликлар олиб келиш тақиқланади.\nҚайд этилишича, МТТ ходимлари боғчага келган тарбияланувчиларнинг тана ҳароратини ўлчаб, маълумотларни ёзиб боришлари талаб этилади. Агар болада ёки МТТ ходимида иситма, йўтал ёки ўткир респираторли инфекцияларнинг бошқа белгилари бўлса, уларни боғчага киритиш мумкин эмас. Агар боланинг тана ҳарорати нормада бўлса, унинг қўллари дезинфекция қилиниб боғчага киритилади. Ота-оналарнинг боғча ҳудудига киришларига йўл қўйилмайди.\nМактабгача таълим вазирлиги болалар боғчаси карантин\n23.09 11:25 2849\n23.09 11:53 1885\n24.09 16:17 1753\n24.09 12:06 1511\n22.09 18:00 1496\n23.09 18:48 323\n16.09 17:27 2865 Жамият\n15.09 17:44 797 Жаҳон


7 Апрель 12:30\nNUR-SULTAN. Kazinform – Дунёда коронавирус юқтирганларнинг умумий сони 132 миллиондан ошди. Кўпгина мамлакатларда, айниқса Ҳиндистон ва Бразилияда ўлим даражаси кескин ошди, деб хабар беради Kazinform ВВСга асосланиб.\nКоронавирус: Қозоғистонда 2 та шаҳар ва 4 та ҳудуд «қизил» зонада Ўтган бир кунда Қозоғистонда 2 549 кишида коронавирус аниқланди Ashyq: Вакцина билан эмланган фуқаролар қандай статусга эга бўлади\nТиббий мутахассисларнинг фикрига кўра, вазиятнинг ёмонлашуви коронавируснинг янги штаммлари пайдо бўлиши билан боғлиқ бўлиб, уларга қарши эмлашлар унчалик самарали бўлмаслиги мумкин.\nДушанба куни Ҳиндистон Covid-19 ҳодисаларининг энг юқори кунлик кўрсаткичини қайд этилди. 24 соат ичида 103 000 дан ортиқ ҳолат рўйхатга олинди. Мамлакатда касалхоналарда жой йўқ. Энг кўп зарар кўрган ҳудудларда қатъий чеклов чоралари қайта тикланмоқда. Дўконлар, ресторанлар, бозорлар, кўнгил очиш жойлари ёпилиб, тунги комендант соати жорий этилди.\nЯқинда Лотин Америкасининг бир қатор мамлакатлари сўнгги ҳафталарда эпидемиологик вазиятнинг ривожланиши тўғрисида хабар беришди. Вазият ҳамма жойда сезиларли даражада ёмонлашди. Уругвай ва Парагвайда вафот этганлар сони рекорд даражада ва Бразилияда касалланганлар сони 13 миллиондан ошди.\nСўнгги икки ҳафта ичида Испанияда коронавирус билан касалланганлар сони тобора ўсиб бормоқда. Март ойининг ўрталаридан бошлаб статистика 151,8 ҳолатдан 100 минг кишига 163,4 га ўсди.\nВенгрия ҳукумати тақиқни бекор қилишни режалаштирмоқда, чунки мамлакатдаги 10 миллион аҳолининг 25 фоизи эмланмоқчи.\nДанияда гўзаллик салонлари ва татуаж салонлари ўз ишларига қайтишди. Болаларни мактабга босқичма-босқич қайтариш бошланди.\nПортугалия президенти Марселу Ребелу де Соуза яна бир локдаундан кейин енгиллик бошланиши ҳақида тантанали равишда эълон қилди ва уни тарихий кун деб атади. Йирик супермаркетлардан ташқари барча дўконлар ўз ишларига қайтишди. Кафе ва ресторанлар ўзларининг терасларини очдилар.